url: =Aman kiam semsem mihing pumpi :: ZOMI DAILY\nAman kiam semsem mihing pumpi\nposted on 7 November 2019 at 9:00 pm Lomkholna: Article\nMihingte i man neihna ni khat khit ni khat kiam hanhan hi. Pumpi cilesa hoih semsem mannei semsem cih om theilo hi. Nidang lai in melhoih a minthang vangvang kineihsiam numei (actress) khat kiphawk thakna a ngahsak thupiang khat om ngei hi. Nungak melhoih nu pen a lawmngaih pa tawh hong kitengin kamsiatna tawh a sawt lo-in a pasal in sihsan citciat hi.\nA melhoih mahmah lai ahih manin, a it, a ngai tampi om lakah a minthang kineisiam pasal (actor) melhoih pilna nei banah sumlepai hau khat in “hong teenpih tapeuh in” ci-in Khamhai ( Golden cup) khat tawi-in va ngen hi. Nuthawi melhoih nu in sangzo lo-in na nawlh hi. Tangvalpa zong lungkia lo-in va paikik a, Ngunhai( Silver cup) khat tawh teenpih ding va ngen leuleu hi. Nuthawi in kei ka melhoih lai lel hong deih tampi om ci-in nawlh leuleu hi.\nTangvalpa zong lungkiatuan lo-in a thumveina Sumngohai( Brass cup ) khat tawi-in hong teenpih in va ci leuleu hi. Nuthawi in a nget masak lai sangin, a man tawm semsem tawh a kuan tangvalpa hong tawnggawp hi. “Nong paicil-in Khamhai nangawn kong sanloh bang dinga, atawmman semsem in hong kuan na hi hiam? Nong simmawh bawlna hi, zumtheilo na hiam? Hi bang zi nget kua hoh ngah ding na?” a cih leh; Tangvalpa in “nuthawi aw, kei pen pilna nei hing.\nNa pumpi a man kiam semsem tawh kizui a hong ngen ka hi hi. Nang pen ni khat khit nikhat na teek semsem zaw a, na moi semsem thei kei hi. Tua ahih teh, kong tawi vante zong a masa sangin, a nunungte in manneilo semsem ahi hi. Tua mah bangin nang pumpi zong nikhat khit nikhat teeklam manawhin aman kiam semsem zaw hi,” acih leh nuthawinu zong thakhatin a om dan hong kikhelzo phialin, kiphawk thakna khat hong nei thei hi.\nTangvalpa in genbeh lai a, “na kihoihsakna huhau in na lungsim kiphasak luakha a, thu hoih thupha na ngaihsut khaloh ding, na hoih, na pha nasep khakloh ding kong dahpih hi” ci-in ciahsan hi.\nTangvalpa thugen mah bangin nuthawinu bek hilo, laisim nanglekei zong nikhat khit nikhat kiham semsem hi. Nisim a i thuak gentheih haksatna, khualum nisa kapna, lungkham sinkhamnate in hong zawm sakin pumpi man a kiam semsem mihingte i hih lam kiphawk huai hi.\nIh kizattheihna hong kiam semsem dinga, i pil i siamna, i melhoihnate hong kiakia ding hi. Tomkal nuntak sungin lungsim pha tawh kimlepam a etlawmsak i suahzawh nading uthuai kasa hi.\nPasian thu um eite in a kisiathei i pumpi Pasian minthan nading i zatkhak leh tawntung i kha nuntakna man khangin nosuah semsem ding hi. Hih bang lametna nei i hih manin Pasian adingin hanciam huai mahmah cih zong behlap nuam hang! Hih Thute Manpha Sa Lua Ni Teh!\nPrevious: Bunghawm le Niangtui hainih\nNext: Tukum 2019 Khuado Pawi, Yangon ah kilimbawl mahmah napi\nMyanmar gamsung ah Cyclone huihpi hangin asi mi 5 pha, inn 1400 kisia


timestamp: atn

url: =Zuaupi hi ~ Kham Khual :: ZOMI DAILY\nZuaupi hi ~ Kham Khual\nposted on 12 July 2018 at 2:30 pm Lomkholna: Khamkhual, News\nLeitung ah mi hampha leh en’ huai kasak mahmah mi nam nih om hi. Khatnate ahih leh mawl mahmah, pil lua het lo napi, leitung pilna ah zong pil mel lo a hih hang Topa Jesu leh a mihin’ pihte uh a it mahmahte ahi uh hi. Amaute in Lai Siangtho’ gente zong dik takpi mah hiam cih zong kan sese lo, Lai Siangtho gen ahih peuh leh um suk pah, zong nuntakpih pah uh hi. Hih bang mite pen en’ huai kasa mahmah hi. A nihnate ahih leh leitung pilna ah zong pil mahmah, Topa Jesu a itna uh zong mi tampite in a phak lohte ahi uh hi.\nKei a ding a ka teel theih ding bang hileh a nihna pen ka teel ding hi. Gentehna in a min in lo le’ng, Oxford University a Dr. John Lennox cih bangte pawl ahi hi. Hih pa pen Ph.D thuap thum bang a ngah Science leh Philosophy pan a ngah hi in ahih hang amah pen leitung mun tuamtuam ah zin kawikawi in Science in Pasian om ahih lam kawk hi ci-in thu gen kawikawi in Pasian um lo tampi tawh zong kam kinialna (debate) nei mun mahmah hi.\nAdang:- (1) Dr. William Lane Craig (Ph.D in Philosophy, Ph.D in Theology), (2) Dr. Sharon Drickx (Ph.D in brain imaging, Cambridge), (3) Dr. Allister Mcgrath (Ph.D in Chemistry and Theology), (4) Dr. Ard Louis (Theoretical Physicists) hi pa bang pen Cambridge University ah Chemistry hun khat lai-in hilh in, tu-in Oxford ah Physics hilh hi. A nu leh a pa zong Biologist tuak hi in tu in Africa ah missionary in om uh hi, (5) Dr. Francis Collins (Physician- geneticist) Scientist minthang mahmah, DNA code a hongte lakah khat ahi hi, Dr. Francis Collins pen USA gambup in zong a kisaktheipih mahmah uh hi a, Khristian ahih zong poi asa zong na om bilbel hi.\nHih a tung a min guk kong teel khiat a kong gelhte pen leitung pilna ah zong mi nuai ah a om het lo, Pasian itna ah zong mi nuai ah a om het lote hi uh hi. Pasian om hi, Pilna in Pasian lam kawk hi, ci-a a vak kawikawi a tangkokote ahih manun amaute’ min kong tuang sak se hi. Amaute bangbang a pilna nei mah, Topa zong um, Topa a it mipil tam mahmah a, gelh ding ci le’ng a sawm-a-za in zong ka gelh thei ding hi. Hih bang mite I muh ciang in Pilna leh Pasian kigal lo, Upna leh pilna kigal lo hi cih kician mahmah hi.\nAhi zongin ei’ sung khangnote lak ah a zumhuai mahmah thu pen I khangnote in B.A. ciang, M.A. ciang khawng ah Philosophy hiam, Science hiam hong lak uh ciang un, “Pasian om kei, Lai Sianghto zong maan kei mai in teh” a ci khawng peuh om mawk hi!\nHih pen a zumhuai pi hi. Den a i gen a tung a i min lawhte pen Lai Siangtho thu ah Ph.D ngah, leitung pilna ah zong Ph.D ngah cih bang hi uh a, “Pilna leh Lai Siangtho kigaal, Pasian om ke’n teh” ci peuhmah lo-in, “Pilna in Lai Sianghto a maanna lak a, Pasian om ahih lam cian sak zaw hi” ci uh hi. Amaute pen ei sanga a hai zaw cih bang hi lo uh hi.\nA nai pen etpak in ei sungah zong Sia Hau Za Cin Suante (Ph.D in Chem.) zong om hi. Sia Hau Za Cin tungtang a genna ah Sia. J.M. Paupu in hih bang in na gen hi “Science leh Pasian thu kikalh lo; Scientist hih hangin Pasian biak tawh kilehngat lo ahihna ama tung panin kician mahmah hi” ci hi. Tua ahihmanin khangnote lak ah pil semsem le teh Pasian um kei semsem ni teh, Pilna leh Pasian thu a kikalh hi cih thu om thei zel pen Zuaupi Hi. Topa zahtakna in Pilna kipatna hi (Pau 1:7a). Ei leh ei a kikhemkhem mite hi nawn lo ding in Topa in hong thaksuak sak tek ta hen.\nNote: Pilna ka cih ciang in thu theihtheihna hiang tuamtuam Philosophy, Sociology, Science, Archaeology, Anthropology, History, Psychology, Theology leh a dangdangte kagenna ahi hi. A tung a min kigente zong a dam lai hi uh a, a thugennate uh Youtube pan et theih hi. Laigelh: Kham Khual Hatzaw\nPrevious: Mihing leh mawtaw\nNext: Update: Japan gamsung guahtui tamluatna hangin misi 199 phatota, amangcipzong mi 60 bang phalai\nSingapore ah Kum 67-cinna Zomi Nam Ni Nuamtakin Kibawl ~ Hau Za Cin\nSia Job Thawngno DD ngah lungdampihna ~ Samuel Nas


url: =Youth Ministry - MYANMAR MISSION CHURCH\nPa Nang Lian Kham\nPa Nang Lian Kham pen aneulai akipan Pasian thuzui christian innkuan sung pan khangkhia hi. Pasian ait mahmah khat hi-in, La leh music lamah talent nei mahmah khat zong ahi hi. Tulaitak in khangno lamah makaipi sem in, a zi Nu Nuam Tawi Mang tawh North Palm Beach vengah teeng uh hi.\n2015 - YOUTH COMMITTEE\nTg Thang Suan Muang(President)\nTg Khen Lam Pau(Vice-President)\nTg Lian Teng Mawng(Secretary)\nTg Lian Lam Mung(Asst. Secretary)\nTg Pau Khan Sing(Treasurer)\nNu Nuam Tawi Mang(Auditor)\nTg Mangpu(La lam makai)\nTg Nangno(La lam makai)\n2015- Youth Group


url: =Zomi Nam Ni 2014 Hong Naita ~ Hau Za Cin :: ZOMI DAILY\nposted on 16 February 2014 at 10:51 am Lomkholna: Article, Hauzacin\nZomi cih ciangin kuamah midang omlo hi hang. “Cimnuaia sa kibak Geltui ah kithuk” ciin Zomi pu leh pate in na gen den uh hi. I ten masakna Cimnuai hi in tua panin Geltui ah kitai in tua pan Tedim ah kitengto leuleu in tua pan Kawlzang khawng damdam in kitungsuk leuleu hi. Kawlzang khawng i tun ciang a gamla zaw a paizote in Gunkhawm khawng va tungsuk uh a, tuate hong ciah uh ciangin, “Gunkhawm khanglamah zong khua omlai hi” a cih uh ciangin khamtungah a omlaite in lamdang sa in ‘Gunkhawm khanglam ah khua omlai kici zen veh aw” ciin na kigen uh hi. Tuate a sawtlo in gunkhawm khanglam pekpek va tungsuk uh a Mandalay ciang dong tungin va teeng uh a, Zangkong dong va tungsuk in va teeng uh hi. Zomi sungah laisiam masa leh tuipi gal kah masa Sia Rev.S.T. Hau Go bang tuipi gal kan in USA ah sang va kah vangvangin pilna mu masate kiangah pilna va sinin Master degree ciang bang va la mawk hi. Tua hun khawngin ngaihsun leng Zomite Pasian in hong lapsangna nakpi in lamdang himawk hi.\nMinam banga kal suan a kulna a om leh minam bangin kalsuan khawm ding hi hang. Kuamah kitaisanlo in minam khat i hihna lak in kalsuankhawm ding hi hang. Minam kalsuanna leh lam ah kuamah hauzacingamta lo dingin i kizawn a, a gamta i omloh ding zong ka lamen hi. Minam gamtatna lehdo lama gamta a om leh a kamsiat huai mahmah thu hi a, a tangthu hoih hetlo hi; banghang hiam cih leh minam khat lehkalh a gamta ahih manin.\nUSA a Pu King Mang cih den zel mah bangin, kei zong, “Z = Zomite hanlungciam, khangto diam”\nPrevious: 914 Zomi Soccer Team\nNext: Zomi Nam Ni pianna leh ngaihsut huai thupite ~ Prof. Dr. Thang Za Tuan


url: =Rev.Dr.Dam Suan Mung Pah Tawina – FGA Tulsa\nRev.Dr.Dam Suan Mung Pah Tawina\nAdmin / February 2, 2015 / FGA File\nZomi Pasian Naseem sung ah Ngalliam , Gaalhaang (Tura) Minphatna apiak huai mahmah Rev Dr Dam Suan Mung@ Sia Mung Tawng\nZomi sung ah Pasian in ongzasak mahmah apawlpi in bel onggen keining kei ABC tung kinga pawl hilo kahihman. Rev Dr Dam Suan Mung@Sia Mungtawng peen Zomi sung ah minam vaai, gamvaai te ah Ngalliam icidiam gaalhaang ( Tura ) icidiam Midang te kipiapia napin iphawlkhaak hetloh leh kipia in zong umnaailo kahihman in Ngalliam or Gaalhaang ( Tura) minphatna piakloh theiloh Pasian naseem khat ahihi.\nBanghaang in piak loh phamawh hiam cihthu anuai abang in kongsung hi.\n1.Kawlgam sung ah AG makaai ding in teelna ngahdong AG pawlpi ah citaktak in Pasian naseem a, AG Makaaipi teelna angah ciang Kawlten angah Za pialo uh ahihman in no kawlte septheihna saang Zomi te septheihna koiciang na en vuau ci in Leitung bup level ah nataai in Kawlten amatung ah To Kaai kik zaw uhhi.\n2.Kawlgam bup phial ah Kawlgam kumpi te in Biak Inn kuaman lamtheilo ci in akhaktan baan ah Biak Inn pawlkhat te kikhawm nawnloding in akhaksak laaitak in Yangon khuapi sung bang ah Sia pawlkhat in LST in ong uk kumpi te thu namang unci cinong in khakduamduam napi Rev Dr Dam Suan Mung@Sia Mungtawng in No kawlkumpi te sang ko Zomi te biak Pasian lianzaw a Pasian in khakding thu ongzasak naailo ahihman kakhak keiding ci in khaklo ahihman tudong Biak Inn kikhaak omnawnlo hi.\n3. Zomi thupi sak ngiat a Zomi te sung ah Pasian naseem masa peen in Zeisu daan zui hi. Pasian in aminam ding a apiak Zomi thupi sak ahihman in Zomi sung bek hilo in akawl avaai, maangvom, maangkaang , leitungbup ah Pasian in zang hi. Kawlpau khawng tawh nakipan masa hileh hizah in Pasian thupha ngahloding ahihman in Dr Mung in Kha thu tel mahmah hi.\n4. 2007 Kum Malaysia ah Zomus lasak tawh thuah in ZAM makaihna tawh Zomi Namni kibawl hi. Tuamun ah namdang politician tampi tak leh Zomi Pasian naseem pawlkhat zong kihel hi. Zomi Pasian naseem pawlkhat thungeending in kiseh a , Kawlgam khuahun siat laaitak lah hisi namdang politician tampi adiak in Mon minamte makaai U Niang Taung Sein tekhawng ongkihel mawk ahihman in kuamah kingahzolo Lau cingiat uhhi. Cih nading theilo in a aki om laaitak in Rev Dr Dam Suan Mung@Sia Mungtawng ongtung ahihman in huhna kingeen a kamkhat zong nialhetlo, lau hetlo in bulpit tung ah kahpah thu ngen hi. Tua ni mah in Zomi Namni thugenpi ding a kisam Zomi makaai khat nangawn in Zomi ci a alawh ngamloh Dr Mung in Zomi ci in lo ciatciat ahihman in NLD .L.A makaai U Kyaw Kyaw leh Mon minam makaai U Naing Taung Sein te in Zomi ci in onglo pah uhhi.\n5. Zomi Pasian naseem leh Pasian ka um aci Biak Inn na ngawn aneizo naailo mitampi tak in Biak inn sung ah gamvaai,minamvaai politics genkha omleh Satan bangkeek in amuhlaaitak leh Zomi khawngtawh buaikuullo ci in a aotot laaitak in November 28,2013 niciang in gamvaai, minaam vaai, politics, Zomi vaai suaktatak a genziahziah nading in abiak innpi piakhia ngiat ban ah aman kipatna thu ngetsak laaiding hi.\n6.Burma keh India gam simloh Gamdang adiak in nitumna gamlam ah Zomi te suaktatak a Pasian biaktheihnading in Biak Innpi anei masapeen ahihi.\n← Pawlpi Kum(7) cinpawi bawlding\nA ZEKAI MA-IN ~ Lianpu Khupson, Aizawl →


url: =Thuthak Tomkimcing 19 Sep 2014 :: ZOMI DAILY\nThuthak Tomkimcing 19 Sep 2014\nposted on 20 September 2014 at 12:34 pm Lomkholna: Hauthang, Myanmar, News, World, Zomi\nA.World bank pan $100 Million leitawi ding ki thukim uh.\nMyanmar gambup Cidam na lam thusa pi Mangputal te vai hawm na tawh World bank pan in sum leitawi ding $ 100 Million Hlawdaw pan in kipsak phalna kipia ta ci hi. Hih thu tawh kipawl in Cidam na lam vaisai Mangputal te in azat khiatna uh diktak in gam mite theih sak huai ding cih Tangmi Palai Daw San Dra Min abilsih kikna pia kiau hi.\nB. 2014 October 1, Kyats 5000 laidal thak kizang tading.\nMyanmar gam sung ah 2009 October 1 ni a akibawl khia Kyats 5000/- Laidal anawngkai sak tuanlo ding Kyats 5000/- Laidal thak 2014 October 1 teh Myanmar kumpi in thulut diktak in bawlzeek khia sak ta ding uh hi. Tua a hongbawl ding uh 5000 laidal pen tuikawt thuakdou zo mahmah ding a, Varnish tawh kituam sawn hi ding ci uh hi. Sum tungah Nay Pyi Taw Parliament innpi leh Sai kangpi khat tuangsak ding uh hi. ( Saipi amahbek lian)\nC. DKBA leh Myanmar galkap kisaii tuah kik.\nMyawady khuapi kiim tuuciik kicii’n na huan ngei lampi dung ah DKBA leh Myanma galkap te zangsang lam daak 2:00 kim pawl in kisaii tuah kik uh a, DKBA galkap Bo Lin Nyaing si hi. Khat pen nasiatak in liam ahih man in Myawady zato kipuak cihi. DKBA Colonel Kyaw Thet in Kami te khat si ahih leh Amau sawm si ven maw ci phot hi. Khuami te’n bel tuuciik gu nuam azanpai te kikap hi in teh cih uh hi.\nPrevious: ZAM Thupuak :: 21 September 2014\nNext: Michelle Obama (First Lady): Numei maw Pasal?\nZogam Aksipi khat mualliam: Dr. Do Suan Mung\nMyanmar President U Htin Kyaw China ah kumpivai tawh khualzin ~ ZD\nInndawn pan atuaksuk Zin Mar Oo luanghawm Singapore ah kivuiding\nTedim leh Tonzang Sangaing Region sungah ki lasak lelleng ~ Mungsen\nDahpihna (Pi Niang Khaw Ciin, kum 67)\nNational Education law etna ~ Zomi Times\nHong kidenna suangte tawh kulh ciangin ~ Job Cinpi\nNisim Nang ong nusialo khat om (Christmas Message)\nTulaai Leitung Thuthang Tuamtuam Updates April 10, 2015


url: =Meigong khattawh azi le ata sagihte khek :: ZOMI DAILY\nposted on 26 May 2020 at 9:07 pm Lomkholna: JobCinpi, News\nMalaysia gam a thupiang ahi hi…. A zi tawh a kiten zawh kum sawm sungin ta sagih nei uh hi. Ahi zongin hih mipa pen kum sawm sung ta sagih a neihpih a zi ang sung pan meigong numei khat ang sung zuan hi.\nAma genna ah, ka zi pen kizep kipuah zong kin mel lo ahih manin amah tawh ka om ciangin ka lungkia den hi ci hi. Ahi zongin tua ang a kawmpih meigongnu pen a pasal a sih zawh zong sawt nai lo a, khangmo lai mahmah ahih ban ah kep ke khoi dan zong siam ahih manin amah tawh ka om khop ciangin ka lungtai den hi ci hi.\nTua bek tham loin kei pen bazar ah anteh suak ka hi a, ka zi in ka lunggulhna hong dem zo ngei lo ahih ang dang a kawm ka hi hi ci-in gen hi. HIh thu pen Kisah Rumah Tangga min tawh a kibawl Fb Page sungah a kigelh thu hi a, WorldOfBuzz ah zong kisuaksak hi ci uh hi.\nAma genna ah, ang ka kawm lam ka zi in hong theih ciangin kap ding bek thei zawzop a, amah ka nusiat nopna bang hang cih amah le amah kithei nai lo lai hi ci-in gen hi.\nHih thu a kisuah masakna Fb Page ah mi tampi in amau muhna gen tek uh a, mi tul val bang in a pasal mawhsakin gen hi ci hi.\nBehlap: Hih thu pen bawltawm ahi a, thutak ahi zongin innkuan sung nupa kaal sungah pasal in a zi khen ahi a, zi in a pasal khen ahi zongin nupa kikhenna le khat zawzaw in ang dang a kawm khak ciangin a genthei a cimawh taktak pen tanote mah ahi uh hi.\nNupa khat le khat kithukimna tawh a kikhente bang pen amau nu le pate khat le khat lungkim a kikhen hi lel uh ahih manin amau ading dahna le haksatna om lo ding ka ci tuan kei a, ahi zongin a khangcing nai lo tanote adingin nu le pa cih pen tate khut le khe zahin a thupi ahih manin nu le pate a kikhen uh tak ciangin tate cimawhin genthei mahmah uh hi.\nMore: Nupa omkhopna pen taneih nadingbek hilo hi\nTua hangin nupa pawlkhatte a kitot uh ciangin ka tate ka khual na hi kei leh a cih theih pen tate khual manin kigawp zo nawn lo zah dongin hehna dahna le lungkim lohna om hi mah leh tua ama hehna le dahnate a thuak tenna ding ka hehpih mahmah a, ahi zongin a tate a khualna hangin tua ama lungsim thuakna a liah a sel zawh pen thupi masa hi. BMK web pan kong let kik ahi hi. Job Cinpi\nPrevious: Gupna kitan theimaw kitan theilo ~ Evan. Suangh Dal\nNext: Cikciang biakinn kihong ding? America ah biakpiak neihloh\nIhmutna le Hauhna laibu sungpan a lian 4 sungteng


url: =A maanpen i minam min ‘Zomi’ ahi hi ~ Dr. Dongno :: ZOMI DAILY\nposted on 14 October 2015 at 9:02 am Lomkholna: Article, Dongno\nSanggam u leh nau, Tu hun ciangin, mi pawlkhatte-in, CHIN leh ZOMI a tuamin kikhen bang khatin i ngaihsun kha hi. Zomi tawh official takin ong ki sam nai lo tadih ahih ciangin Chin nuai mah ah i om lai kul phot hi. Cik ciangin ZOMI tuam om ding cih ki gen thei nai lo ahih ciangin Chin leh Zomi mah gen khop loh phamawh lai hi. Mi tampi-in thu ki thei lo ahih ciangin, Zomi a saang thei nai lote in ong tel ding deihna zong ahi hi .Zomite mahmahin zong i dinmun akho, akip ahihna i tel ding zong ka deihna ahi hi.\nA maanpen i minam min ‘Zomi’ ahi hi\nI minam min, ‘national name’ ding bang hoihpen, dikpen taktak ding hiam ci-in, CHIN, LAI leh ZOMI deih tekin i ngaihsutna tuamtuam zong kigen ciat hi. Hi bang i minam min ding pen athupi mahmah khat ahih ciangin i tangthu bul kanin, i minam ong tawisangpenpen i zon ding kisam kasa hi. Tua ciangin a bulpen, a khangluipen, akippen i teel ding thupi hi. Ahih hangin tudihin i deih min official-in ngah nai lo i hih ciangin kumpi ong ciaptehna tawh, i deih kei zongin, i ngakngiungeu phot lai hi. Damdamin mikim in ong theih ciangin i san theih ciat hun ong tung ding i lamen hi.\nZanlam deuh in Pu Lian Uk in ong suah sak thu i sim khin zo ciat ding hi. A mah pen minam a vei khatin ka mu hi. Zong ahun, anuntakna kipia zo khat ahi hi. Amah tawh 1959 kumin Rangoon Arts & Science University ah ka kithuah uh hi. Zopau zong limtakin sin aa siam mahmah hi. Gen. Ni Win in upmawh thu bek tawh 1972-74 sung amah leh Zomi ulian pawl khat Yeekyi Aing ah, kei bek Insein ah, anunungpen in Mandalay ah ong kem khawm aa 1974 October ni 10 ni-in kei suakta-in ka ki mu nawn kei uh hi.\nTua alai at sung ah ama muhna tawh kisai agennate i et ciangin, i tangthu bulphuhna thanem ahihna ka mu hi. Tua ciangin ama deih minam minte-in i minam tawisang zo lo ahihna, tha nemna zong ka mu hi. Tua lai pen ama at ahih hangin, i sanggamte muhna leh deihna bulpi zong hizaw dingin ka um hi..\nTua ahih ciangin kei muhna hilai ah kong sung khia ding hi Limtakin nong sim sak nading un kong cial hi. Bang hang hiam cih leh i theih kim ding ka deih hi.I sanggam, Chin adeih lai-te theih dingin zong asawt lo-in Manglai tawh khat kong khak khia lai ding hi.\nLAIMI, CHIN leh ZOMI, hih thu thumte Lian Uk genna tungtawnin kong kuppih ding hi.\nPu Lian Uk in “ LAIMI cih pen, abem leitung laizang pan ong piang mite cihna ahih ciangin man hi” ci hi. I tangthu i et ciangin I pu i pate hun lai-in leitung abem hi ci-in um ding cih pen, “Pu Thang Tin Lianin TV en hi” cih tawh kibang hi. Bang hang hiam cihleh, Portuguese-mi, explorer, Ferdinand Magellen in leitung bem ahihna na 1522 AD kumin lak khia zo pan aa tua hun nangawnin mi tul tampi-in leitung bem hi ci-in saang thei nai lo lai uh hi.\nLAIMI leitung laizang pan piang cih pen i pu/pate upna hi aa legend ahihkeh, myth hi lel hi. I pu/pate-in “ Khuul pan i piang hi” acih bang lel hi aa taanglai upna hi-in thu takin i ciing nawn kei hi.. Lei sung pan mihing apiang khia om lo hi.\nA taktakin, LAIMI cih min apian khaitna hibang ahi hi. Falam khua gei lam ah suang kuahawm lianpi khat om hi. Falam gam khanglui mite’n tua kuahawm pen LAILUN na ci uh aa, mi pian khiatna kuahawn ci-in, agen uh legend, tanglai upna ahi hi. Tua ahih ciangin hih LAILUN pen i pu i pate zaanggam, Kawlpi pan Shan kumpi Kyitthaungnyo in kulh ong lamsak ciangin, ong gawt bawl luat manin thuak zo lo aa mualtung ah i tai khit ciang aa amuh uh hi pan hi.\nKum 1600 AD kiim pawl dingin tangthu ngaihsut siamte’n ummawh uh hi. LAILUN pan aa piang cihna, LAIMI ahi hi. Tangthu aa i et ciangin, LAIMI pen zanmahdiak mi hipanin khangmoi lai mahmah hi. A taktak kuahawm pan mi piang khia om lngei lo hi.\nHih LAILUN pan aa piang LAIMI kici, tua kiimnai aa om mite-in, “ ei khua, ei veeng, ei mi” aki cihna uh hi bek aa, adang Khamtungmite kihel lo hi. Hih anuai aa, Pasian zat makai mipil masa Haka pan Rev Sang Ling in 5-7 March 1953 sung-in hibangin gen hi.: ” LAIMI kici kammal pen i minam-tawh-kisai min, national name, hi lo hi. LAI cih pen, ‘ ei khuamite, i geinai aa teeng mite bek ‘ cihna hi aa apua mi kihel lo hi.” ci sinsen hi. Rev. Sang Fen in “ Ka thukim pih hi” ci hi.\n1983 kumin zong Falamte, MP ahi ngei, mipil, Pu No Zamin tua bang mahin, “LAIMI cih pen ataktakin LAILUN kuahawm pan apiang khia mite cihna hi aa LAILUN kiiim aa teng bek kicihna hi.” ci hi.\nTua ahih ciangin, kikumkhawm hi lo-in, 1953 kum aa Haka gam aa Pasian thu hilh mi zahtak, pastor uham nihte leh 1983 kumin Falam ah (MP a hi ngei),mipil khat i gente ki bang liinlian ahih ciangin thuman-thutak ahi hi. “LAIMI in Khamtung mi khempeuh, huam lo ahih manin i Minam Min, National Name hi lo hi.” ci ciat uh hi.\nLian Ukin, ” LAI cih pen Tedim lam ah zong ki zangh hi, gtn. Lailo, Lailui, Laitui cihte-in LAIMI ihihna ong lak hi” ci hi.. Hih khuate min Lai aki cihna pen, leitung laizang cihna ( center of the earth) tawh ki zopna, kinaina nei lo hi; thu tuampi tuak ahi uh.hi\nKhamtung gam ah, khuahun zui-in mun leh gam nam thum in kikhen aa, mual sang dawn high elevation khua votna Thaangmual, Len Nupa, Innbuk mual cih bangte, Zolei/Zolam kici hi. Tua sangin aniam zawdeuh munte, ‘gamlai’ (intermediate region) hi aa, khua lum hiuhiau zaw hi. A niampen mun, gundung, gunpaang kimnai, khuahun asat mahmah na munte, “simgam” kici hi. Laitui, Lailo, Lailui-te, tua gam nam thumte lak ah a laita (intermediate), “gamlai” mun ah om ahih manin ‘Lai” tawh khuamin na ki phuak ahi hi, A hang dang zong om kha ding hi. Ahih hangin leitung laizang (Center of the earth) cihna hi lo meek hi\nCHIN cih pen i kim ipamte-in ong sapna uh min ahi hi. Khamtung mite kampau sung ah Chin cih kammal om lo hi. British gamkeekte-in mualtung gam teng ong uk ding ciangin, Chin Hills Regulation ki ukna dan bawl dingin 1896 kum sungin ong pai uh aa, ei, amite ong dong lopi-in, i veeng i paam ong sapna uh tawh August 13 ni-in ’Chin’ci-in min ong vawh ngiau uh hi.\nMidangte-in ong sapna min cih pen ‘ahaang’ tuamtuamin om aa, ahoih / ahoih lo zong om thei hi. I pu i pate mahmahin tua Chin kicih pen saang lo uh hi.\nSir George Scott in hih bangin na ciamteh hi. ” Amau leh amau Chin kici lo uh hi. Ei (British)te leh Kawl mite-in, Chin ih cih pen ong sang lo-in zadah uh hi. Amau leh amau ZOMI (YO) kici uh hi” na ci hi.\nG A Grierson in hih bangin “Chin cih pen tua mite-in amau le amau Chin kici lo hi YO (ZO) kici uh hi” na ci leuleu hi. Linguistic Survey of India.\nU Thein Pe Myint, Kawlgam tangthu kiva mipil khatin, ” CHIN i cihte-in ong nial khol loh uh hangin a min uh amaan taktak pen ZOMI ahi hi” ci hi. (Withita Taing Tamaing Asa.1967 p 172),\nDaw Khin Myo Chit- pilna sang nei, in “Yaw, Lusei, Thahdo, Naga, Kuki (Chin)-te avekpi un ZOMI hi khin uh hi” ci-in na ciamteh hi.\ni..Pagan, Popa : Kawl gam kumpi khuapi masapen leh tu laitak a tourists-te muh noppen khuapi lui, Pagan pen Zo pau hi aa, “Pu gam” cihna hi” ci-in mipil tangthu siammasa Sia Ba Than in ciamteh hi. Popa mual zong “Pupa” cihna hi “ ci-in tangthu kante-in gen uh hi.\nii. ZO Kingdom : ZO KUMPI GAM : ZO kici kammal pen, Tang Dynasty Kumpi hun laipekin Sen Gam kumpi-taangmi, Fan Cho kici mipilpa-in AD 862 kumin hih bangin na gelh hi.” Chindwin gun kuam ah Kumpigam ( Kingdom) khat om aa akumpite uh leh a ukpite uh JO, Zomi kici uh hi” na ci hi.\nJulia Lowell gen thuahna ah” nisuahna khanglam ah suangmanpha khuk om aa,, nisuahna lam ah Sengam om hi” ci-in na cian gen hi.\nHih ciaptehna pen i Zo tangthu, Dahpa thu tawh ki tuak hi. Dahpa-in thuksuang dingin suang ong puakte suang manpha na hi kha-in tua hangin hau in a khuazangun Ton pawi ni sagih sung bawl sak hi. Hau ahih manin, nasep kul lo aa, mite-in a thadah sa kha uh hi.\niii. ZO Country : Sir Henry Yule in 1508 kumin hih bangin na ciamteh hi.”Chindwin leh Irrawaddy kituahna nitum nalam ahZogam (Yo Country) khat om hi” na ci hi. Tu mahmah in zong tua kiim teng ah khuamun lui om aa, a tual biakna uh pi 13 a sang suangpi khat po lai in, tua kim aa mite-in Zo’ pasian ci uh hi. Falam Sangpi kum 100 cinna Magazine laimai 232\niv. ZO Nation : Italian Father Vincentius Sangermano in 1783 kumin,” Zomual dung nisuahna lam 20*30′ leh 21*30′ leilu lat. kikal ah ‘ Zo kici minam khat om uh hi ” . (Description of THE BURMESE EMPIRE, page 35).\nv. ZO District: “Chindwin gun Ava khangdeuh ah gam khawkpi om a Zo Gam kici hi”, ci-in Rev. Howard Melcolm in ciamteh hi..\nVi. A tung ah, U Thein Phe Myint, Daw Khin Myo Chit ban ah Daw Aung San Su Kyi-te-in zong ZOMI mah ong ci ciat uh hi.\nvii. “ZO, i minam bulpi min”: Rev. Sang Ling, -in hi bangin March kha, 1953 in Than Tlang gam Saikah khua khawmpi ah na gen hi. ” Ka neu lai un, “ZOMUAL (Yo Tlang) ah i piang hi” ong kici aa ZO pen i min bulpi, min amaan ahi hi.” ci hi.\nviii. ZO, i minam min: Rev, Sang Fen in zong, Sia Sang Ling gen “ Ka thukimpih hi. ZO pen i minam national min hi-in ka um hi. Kei zong ZO khua pastor pa ka hi hi” ci hi.\nix. Rev Sang Ling leh Rev Sang Fente thukimna tawh Mar 5-7, 1953 ni-in Thantlang gam Saikahkhua ah Zomi Baptist Convention ki phut hi\nx. Tua ban ah, Tedim gam sung pan leh, India panin, ZOMI i hihna tangthu kan mipil misiam tampite-in mukhia lailai uh hi.\nHih atung aa thute i et cingin, Lian Ukin “ 1953 kum aa aki bawltawm ma-in ZOMI om ngei lo hi” acih pen dawn ding kik kul nawn lo hi.\n“ZO” pen pawl khatte upmawh bangin khua damna mun (zo) cih tawh min kiphuak hi lo hi. Zo ong pian khiatna bulpi i tangthu sung ah aki kan kik zawh nai loh hangin Tang Kumpi hun, 862 AD hun maa pek-in nisat mahmahna KawlGam laizang, Chindwin leh Irrawaddy gunpi nih kituahna mun teng ah Kumpi nam leh Minam lian-in i om lai in zong i pu/pate ZO/ZOMI na ki ci khin uh hi. Khuahun zui aa ki minvawh maimai hile hangh, tua hun lai-in i pu/pate-in ‘SIMMI’ na ki ci ding uh hi. A hiangin ZOMI mah na kici tenten khin uh hi.\nATOM IN GEN KIKNA\nLAIMI : 1. LAIMI pen LAILUN kuahawm kiim-leh-paam a om mite bek kicihna ahih ciangin i vekpi ong huam lo hi. I minam min,national name,dingin qualify zo lo hi.\n2. Tua ahih manin Rev Sang Ling leh Rev Sang Fente-in “ LAIMI pen i national name hi lo hi” na ci ngiat uh hi.\n3 LAIMI ki-min phuahna LAILUN pen 1600 AD kiim pawl aa ki mu khia hi pan ahih manin zandiak thu ahi hi.Tangthu lam ah khangmoi mahmah lai hi.( Et kak pakna: Anuai ah ZOMI 862 AD lai-in record sung ah om khin hi)\n4. LAIMI pen “leisung pan piang” cihna , khanglui upna hi aa, thu maan hi lo hi\nA tung aa thute hangin LAIMI pen i Minam Min dingin ‘qualify lo’ hi.\nCHIN : 1. CHIN pen midangte’n ong sapna min hi aa, i minam-tawh-kisai, national, min hi lo hi. (Sir George Scott, G A Grierson) 2. I pu/pate-in zong saang lo bek lo-in zadah uh hi. 3. A khiatna zong om lo hi\nCHIN pen ei pau hi lo, khiatna nei lo, i pu i pate-in zong deih lo, ki saktheihpih nading om lo hi.\nZOMI: 1. ZOMI pen Fan Cho in 862 AD pek aa kipan i pu i pate kilawhna min hi ci-in na ciamteh sak viuveu hi ( adang ki mumu lai ding). Tua pen ama ciapteh kum hi bek aa tuama kum za tampi lai pekin, ZOMI kici khin ding uh hi. Tangtawng pek aa i minam min ahi hi.\n2. , Mangkangte ong uk colonial hun lai-in Mikang mipil za lian tampite-in tua bangmahin ZOMI mahin ong ciamteh uh hi.\n3. Kawl tangthu siam mipil tampi in zong ZOMI mahin ong ciamteh ciat uh hi.\n4. Haka gam mipil, mi muanhuai Pasian nasem masa nihte in i minam min “ ZOMI hi”,ci-in teci pang uh hi. Tua hangin ZBC ki phut khia hi.\n5. ka gen nai loh, Manipur, Mizo leh Tedim gam Zomi mipil, sawm thum valte-in zong ZOMI i hihna kho takin mukhia zo uh hi.\n6. ZOMI kici min tawh i pu i pate-in Kawl gam laizang ah Kingdom, Nation, Country, District ci-in na uk ngei uh ahih ciangin bangzahin kisaktheihpih huai hiam? I Minam Min dingin akiphatsakpih huai ZOMI min khat bek om hi. Ka lungdam, Dr J. Suan Za Dong (Sydney, Australia)\nPrevious: Muh ciil Melbourne – 19 ~ Hau Za Cin\nNext: Nungak khat leh Piteek khat


url: =Kisik-kikna Nam Nih - TUNGZANG NEWS\nKisik-kikna Nam Nih\nNa nuntakna-ah kisikna/nanglenang khial kisakna na-nei ngei hiam?\nKisikna I cih ciangin hun beisa-a, I kampau gamtatna, I sep khak sepkhak loh thute tungtawn pan kiphawk thakna pen kisikna kici hi. Kisikna nam nih gen pak leng;\nTu hun, tulaitakin eite in zong computer screen mai-ah tu hithiat in, lai tuamtuam I at zelzul hi. E-mail groups, facebook zangin I hun tampi I bei hi. Lai hoih lai manpha evidence kician takin thu kikupna pen hoih mahmah napi, Tua bang hi lo a, I gup nop mi khat maan takei leh tanggup, thumaan pi khat lah mimal ettheih loh man bek tawh tang gensiat, pengpelep tungnung kituh cih danin, kam tungnung kiselnate tampitak I sim kha zel hi. Atatakin hibang dan khialhnate pen tutadih I tel loh hang, I ta, I tute khangah na simkik dinguh a, I khang zomte in pil lawh lo-in, lungsim ginat lohna hong ngah lawh dinguh-a, I minam bup ading supna lianpi ahi ding hi.\nKhangthakte lungtang sungah kigal neih ding cihte teng nawn lo zaw-a, kikhawl thei ding, nasem khawm ding, kilawmta ding, I kimlepam eite hangin anop zaw mun suaksak ding cihte kibul phuh toto ta hi. Tua ahih leh eite in Zomi khang thakte bang thu hoih thupha I nusiat ding hiam? Akipuahkik thei lo kisikna apiang sak thei ding gamtat kampaute, nasep silbawlte khangnote lungsim sungah I vawh khak ding lauhuai kasa hi. Lungdam!


url: =Duterte in galtai kalading uh a, inn kapia ding uh ci ~ Thang Khan Lian :: ZOMI DAILY\nposted on 19 November 2016 at 11:57 am UTC+9:30 Lomkholna: News, Philippines, Thangkhanlian, World\nNov. 18, 2016: Philippines President Rodrigo Duterte in nitumna lam gam ten galtai la nuam loin a gam gite uh a khakcip lai takun galtaite teenna ding leh lu ngakna ding nei lote ko gamah hong sawl un, teenna ding inn ka na pia ding uh hi ci hi. 2015 in galtai (refuge) leitung ah million 1.8 bang om hi ci-in kituat a, 2005 sangin 300% in tam zaw hi kici hi. Galtai million 1.8 lak panin a kim khat gam 10 bekin na la uh hi.\nDuterte in nitumna gam ten la nuam lo, huh nuam lo uh ahih manin ko la ding hi ung ci a, “Nitumna gamte aw ko kiangah hong sawl un, ka la ding uh hi. Galtaite zong mihing mah hi,” ci-in Al Jazeera 101 East newste kiangah gen hi. Philippines gam pen mi million 100 bang a teenna leh mi zawng tam mahmah gam hi napi in Duterte in galtaite a ut hun peuhpeuh ciangun hong pai thei uh a, kimuak den ding hi.\nNitumna gam ten human rights a ot pihpih hangun thudon vet lo uh a, gamgi ah kulhbang bawl ding leh sikdai kaih ding peuh gen uh a, ahih hangin ka lukhu gong/bel gong (brim) uh a dim dong galtai ka la ding uh hi. Nitumna gamte’ kineih khemna (hypocrisy) kilang ta a, mit sal gega in hong en uh hi ci-in gen beh hi.\nDuterte in a gam uh-ah guih theih zuakte leh zangte nasia takin a do in, tuate do dingin death squads kici a zatna hang leitung gam tuamtuam, a diak in EU leh US ten human rights palsat hi ci-in ngawh uh a, Muslim ngongtat Abu Sayyaf gamnuaimite dona in zong dollar million za tampi zang hi. Philippine president a let June 30 khit nung guihthei zuakte leh nete 3,680 val police leh mel theih loh misuam (unidentified attackers) ten that ta uh hi. Duterte in President a let khit nung Abu Sayyafte leh guih theih dona dingin police leh galkapte thuneihna lian zaw sem na pia hi.\nDuterte’ gamtatna nitumna lam ten a gensiat ngeingai hangun a pan’na dual tuam lo a, “Mi gilo bangin hong koih/ngaihsut uh leh phamawh ka sa vet kei hi. Amau kua kisa uh hiam? Bangmah hilo uh hi,” cih san phieuphiau lel hi. US data sungah Philippines tungah 2017 in huhna (aid) $188m kipia ding hi cih tuang hi. 2015 in bel US in huhna $236m na pia hi.\n#Nung kal bekin Mediterranean Tuipi ah galtai mi 240 si hi.\nPrevious: Mozambique ah Fuel Tanker puakkham, mi 73 si ~ Thang Khan Lian\nNext: Malaysia gamah lungphona neite kipankik leuleu ~ Thang Khan Lian


url: =Vondeih Kep Ding – 45 (Pau Khan Kap) :: ZOMI DAILY\nposted on 17 August 2016 at 1:27 pm Lomkholna: Article, Paukhankap\nKa zak bang ahih leh na laiphi na pan na level kiatna hangin thanem mahmah cih za ing. Tua thu ka lung hihmawh na hangin hih lai hong gelh hi ing.\nMidangte sangin na khuak manlang in na pil zawk loh lam na pa in hong thei ing. Lai gelh na zekaina hangin tam veipi innpan in na lawmte laibu kawm kik in, na gelh kik lam zong na pa in hong thei gige ing. Na lawmte in khatvei hilh tawh tel pahpah ta leh nang thumvei na bangah na telpat lam zong na maths sia pa in hong gengen khin ta. Tua hang mah in ka om lai-in ka theih ciangciang tawh na innlai te hong huh zel hi ing. Na lawm a pil asiam te tawh na ki etkak ciangin lungkia in naom lam zong kong theihsa mah hi.\nTawngno aw, sang i kah pen i nuntakna ding hi-a, nuntakna i cih pen meter (200) tai kidemna dan ahih loh lam telthei le cin ut ing. Tua hi leh na thanem na hong tawm tuam ding ahi.\nSangkah lai in ka class sung vuah apil, asiam pawlkhat zong high school a pass zolo mah om veve ahi aw. Siate in zong lamdang sa-in, a kua mapeuh in lamdang satek uh hi. Amau pil kisa uh ahih manin kimuang uh-a hahkat nuam lo uh ahih manin laihuan ciangin phuzo lo mawk uh hi. Hanciam in ahahkatte bekin ama uh atun zo ahi maw. Na level akiat hangin na lungkia nai kei dih in.\nA pil penpen i hih loh hangin a hanciam penpen hithei lai hang.\nA hat penpen i hih loh hangin tha neihzah tawh a sem penpen hithei lai hang.\nA siam penpen i hih loh hangin a hahkat penpen hithei lai hang.\nA sang penpen i hih loh hangin a sang tung penpen hithei lai hang.\nA manlang penpen i hih loh hangin a lungkia hak penpen hithei lai hive hang.\nKoi ah lungkiatna ding om ahia!\nTuna na mark, tuna dinmun tawh na nuntakna aom suak ding hilo hiven. Tua zahliangin lungkia nai kei in maw. Rush lua kei in. Nuntakna pen marathon tai kidem mah bangin suapi tak paina ding mun ahi. Pil in siam in manglang leng hoih mah. A hoih pen hi. Ahi zongin tuadan ding mi tawm.\nLeitung ah ei bangmah in tai ahat lo, amanlang lo tampi takmah na om veve hi. Manlang loh hangin lungkiat ding hi kei. Lawmte bat loh hangin lungkiat pah ding zong hi kei.\nNa tupna aman ding kisam zaw.\nNa manawhna lam, na direction aman ding kisam.\nTua hih peuh leh na lungtup mun tung teitei ding hi teh.\nNa manawhna lampi man kei leh nawh pai tektek in na manglang tektek leh na goal tawh kigam la tektek ding ahih lam phawk zaw in maw.\nA pil penpen na hih loh hangin a hanciam penpen hong hi in. Leitung uk ding hi hang.\nPrevious: Pamaih luazen sicia maw naunau San Hoih (kum 1 leh kha 10)\nNext: Singapore gamsung aom CK Building meikang\nSinglamteh Tungah Kikhai Kei Un ~ Hau Za Cin


url: =A (1) veina GZA Makaite Khawmpi Report #1 :: ZOMI DAILY\nposted on 30 December 2011 at 6:57 am UTC+9:30 Lomkholna: Article, GZA, Zomi\nMipi zakding aa kilawm thute a banban in Report #2 leh #3 sungah kong pulak toto ding hi. Hih lai a simkha mimal khempeuh tungah ih Topa kiangpan hongpai thupha namkim hongtung tahen. GZA Central Committee tangin, Dr. Chin Do Kham, General Secretary\nPrevious: Za ah Za (100%) ~ Thawnpu\nNext: Interview: Mung Mung (Blessed) – Musician, Cameraman, Director, Video Editor


url: =ZAM Thupuak :: 24 September 2017 (Zomi League 2017 kipan tading) :: ZOMI DAILY\nposted on 23 September 2017 at 9:39 am Lomkholna: Malaysia, News, ZAM, Zomi\nZOMI LEAGUE 2017 KIPAN TA DING: Zomi League pen 27-28 September 2017 (Wednesday leh Thursday) ni-in Komplek Sukan Pandamaram-Klang ah kimawl ta dinghi. Tukum Zomi League ah pawlpi (6) kihel thei hi. Tua pawlpi te pen (1) ZCF-Canaan, (2) ZEM, (3) MMC, (4) MLPP, (5) ZCCM leh (6) ZCA te ahi uhhi. Kimawl hun ding pen zingsang nai 8 ta in kipan ding hi. Zomi Leauge kimawlna tualpi ah zuu zuak a om leh kumpi thunei te tungah ki ap pah ding hi.\nZAM ZUM AH HONG HAWH : Even. Thang Khan Thawn – Ngennung, Ngennung Tuiphum Pawlpi in Malaysia hong hawh sungin ZAM zum ah hong hawhin thungetna hong neihsak ahih manin kilungdam mahmah hi. Topa’n thupha hong piaksak semsem ta hen.\nZAM ZUM AH HONG HAWH : Sripetaling Myanmar Christian Assemble pawlpikem Sia Langh Za Mung @ Sia Mungpi leh alawmte ZAM zumah hong hawhin thungetna hong neihsak ahih manin kilungdam mahmah hi. Topa’n thupha hong piaksak semsem tahen.\nRM 300 tawh mapang khawm teng\n1. Zomi Catholic Community-Malaysia (ZCCM)2. Zomi Innkuan-Rawang3. Myanmar Believers Fellowship Pawlpi (MBF)4. Zomi Ebanezer-Malaysia Pawlpi (ZEM)5. Zomi Christian Fellowship-Kajang (ZCF-Kajang)7. Zomi Christian Fellowship– Canaan (ZCF-Canaan)8. Malaysia Laipian Pasian Pawlpi (MLPP)9. Zomi Christian Assembly (ZCA)10. Zomi Adventist Church11. Zion UPC –Kepong12. Shalom Christian Fellowship-Kota Damansara13. Khenman Khua Kipawlna14. ZCF-Kota Damansara15. Manna Zomi Christian Church (MZCC)\n1. Thalmual Innkuan Malaysia 2. Darkhai Unau-Malaysia 3. Mualpi Innkuan– Malaysia 4. Haupi Khua kipawlna 5. Vongmual Khua Kipawlna 6. Tuithang Innkuan-Malaysia 7. Limkhai Bung Khua Kipawlna 8. Saipimual Khua Kipawlna 9. Zung Khua Kipawlna 10. Cikha Innkuan Malaysia 11. Buanli Khua Kipawlna 12. Mualnuam Khua Kipawlna 13. Chanthagyi Khua Kipawlna 14. Taaklam Innkuan Malaysia 15. Ngalbual Khua Kipawlna 16. Suanghoih Khua Kipawlna 17. Saizang Khua Kipawlna 18. Tuimui Khua Kipawlna 19. MZYA(Malaysia Zozang Youth Association) 20. Dimpi Khua Kipawlna 21. Kansau Innkuan 22. Sezang Vontawi-Malaysia 23. Anlangh Khua Kipawlna 24. Selbungh Khua Kipawlna 25. Laaitui Innkuan-Malaysia 26. Pyidawtha Innkuan-Malaysia 27. Zomi Christian Fellowship—Dengkil (ZCF– Dengkil)28. Phaiza Khua Kipawlna 29. Cingpikot –Keizang Khua Kipawlna30. Malaysia Tedim Suangpi Innkuan31. Heilei Innkuan Malaysia32. Malaysia Tungzang Innkuan33. Vaivet Khua Kipawlna34. Ngalzang Innkuan Malaysia35. Mualkawi Khua Kipawlna36. Lailui Innkuan Malaysia37. Suangsang Khua Kipawlna38. Mualbeem Innkuan Malaysia39. Singzung Khua Kipawlna40. Tuisau Khua Kipawlna 41. Tuivial Khua Kipawlna42. Dimlo Khua Kipawlna43. Lalta Khua Kipawlna44. Singgialzang Khua Kipawlna45. Tuitangzang Khua Kipawlna46. Teeltui Von Innkuan-Malaysia (TIM)47. Phaileng Khua Kipawlna48. Mualzang Khua Kipawlna49. Suangzang khua kipawlna\nRM 100 tawh mapang khawm teng\n1. Bapi Khua Kipawlna2. Teeklui Khua Kipawlna3. Tungtuang Khua Kipawlna4. Paangzaang Khua Kipawlna5. Manna Myanmar Christian Fellowship(MMCF)6. Tualzang Innkuan7. Tuicinlui Innkuan-Malaysia8. Lamzang Khua Kipawlna9. Buan Khua Kipawlna10. Ngennung Khua Kipawlna\nRM 150 tawh mapang khawm teng 1. Tauleng Khua Kipawlna\nZOMI IDOL 2017: Zomi Idol kidemna 20-09-2017 (Wednesday) ni in kipan a Top 20 kitel khia hi.\nZAM FREE CARD KINGAH LAIZAM in kumsim a man ngenlo in Malaysia Zomi khua ki pawlna makaipite leh pawlpi kem Pastor te leh ZEC sangsia khem peuh in ZAM zum ah September 30 ni dong, nisim 9:00am-6:00pm in ZAM Free Card kibawl thei lai hi. Khua makai leh Pawlpi siate in nong bawl nadingun ZAM zum pan zahtakna lianpi tawh kong zasak uhhi.\nSEPTEMBER KHA BEI MA IN HONGPIA UN: Tukum May kha lai in ZAM pan tangkona tawh kizui in ZAM zumah min sazian hong pia kha manlo ten 17 August 2010 ni ma-in UN card ngah napi in tudong ciang RST a phi nai lo te, RSC Department tawh a beisa kha (6) sung kizopna nei loin Phone No. laih na pi in UN zum ah a laih to man nailo te in September, 2017 bei ma in ZAM zumah min sazian nong piak nangun kong zasak uhhi.\nTHONG LAM BUAIPIH TENG :: 1.Thang Sian Muang (Tauleng) Sungaibuloh thongah om in kibuai pih a, Jalan Duta Mahkahmah pan hong suakta thei hi.\n1. Vung Ngaih Lian –Salzang, Ampang Hospital2. Meng Meng- Dawei, HEI-Clinic3. Do Za Tung – Thalmual, IPR Hospital4. Kam SuanLun Mung-Vanglai, UKM Hospital5. Khup Thawn Ding – Ngalbual, HKL Hospital6. Muan Kim (Bapi) Ampang Zatopi ah ki buaipih\nSTORE KEEPING : Khasum RM1300-1500 kikal, Nasep hun nai 8 sung. Omna pia ann pialo. UN card nei hi ding.Amun : Sri Rampai\nLUNGDAM KOHNA 1. Langh Sian Tung (Phaileng) RM50Panpihna hongpia khempeuh tungah gen zawhloh lungdam na lianpi ZAM pan kong tangko uhhi. Topa’n Zomi te adingin mapang zo semsem dingin thupha hongpia tahen.\nPrevious: Zongeina sahawmzia lahna – Sia Lang Khan Khai\nNext: Tulaai Leiitung Thuthang Tuamtuamte Updates (Sep 22)


url: =Maitang hoihna ding, Na maitang hoih leh na ut hiam? - Laibu Saal\nHome > Thuluui/Articles > Maitang hoihna ding, Na maitang hoih leh na ut hiam?\nMaitang hoihna ding, Na maitang hoih leh na ut hiam?\nMaitang hoihna ding.\nModel : Zolia paal, Cyin Ta\nMikhempeuh in vun cidam leh etlawm ki deih ciat hi. Meelhoihlo te ading bangin kitangsam diak hi. Vun hoihna ding kideih ahihmanin ki ngaihsun ciat hi. Ahizongin a hoih dinga ngaihsut khempeuh hoih khin khollo thei hi. Hih tawh kisai thu pawlkhat gen ni. Zatsa pawlkhat khawlsan kuul dinga, zat nailoh pawlkhat zat zong kuul thei ding hi.\nMaiphiat mun lua lo ding:\nMai pen phiat ding mah ahi hi. Aizongin ni tamveipi phiat lo ding.Mai nel lua te khawng ni khatin tam veipi phiat ding pen ki geen thei zel hi. Tua hi leh cidamin mai zong phual lo zawdeuh dingin ki ummawh hi. Ahizongjn Alexandra Spunt leh Siobhan O’Connor ten nikhata mai phiat mun a hoihna thei lo uh hi. Mai nel pen bacteria leh Vun keu lua pana kidal nanga Pasian hong bawlzia ahi ci mawk uh hi. Nikhata mai thum vein a phiat ciangin vun natna tuam tuam om thei lak pan kidal lo zaw in Chance pia zawsop hiteh. Vun pen a keu ding hi lo hi.Vun keu hun lai phalbi ciang zong a keuloh nangin lotion kin uh zawk ding ahi hi.\nFace Scrub pen vun nasep ding a semlo te mansak nangin hoih hi. Ahizongin naak zat luat ciangin vun cidam kim lai zong sia sak thei hi. Zatloh ding cihna hi tuan lo in naak zat luat loh ding cihna hi zaw hi. Kaal nih ciang khat vei zat hi leh hoih bek hi.\nCream pawlkhatah oil om lo ahihmanin Oil Free Cream kici hi. Ahizongin oil omlohna Cream pen hoih lo hi. Tangsiat (pimple) omna sa te keu nuam mah mah ahihmanin oil kitangsam hi. Oil tam zat luat ding lah hi tuan lo hi.\nFace Cream nam tuam tuam zat pen vun adingin hoih hi. Hun khatah a nam tuam tuam zat ding cihna hi lo hi. Gentehna in tukha-a zat pen maikha ah zang nawn lo ding, a tuam dang khat zang ding.Laih zel ding cihna hi pipen mai hi. Mihing khat leh khat vun ii’ kitangsap zong kibangkim khollo ahihmanin a tuam tuam sin masak phawt ding hoih lim lim hi.\nCoconut oil sikkeu dim nih, aktui sungdal khat, khuaizu sikkeu khat leh cikhum sikkeu khat helkhawm ding.Hihte khempeuh munkhatah koih khawm in la tawk in.Tua khitciang na maiah nuh in.Minute 25 sung na maiah diah phawt in.Tua khitciang tui lum pippiap tawh na mai phiat in.A tawpna lamah tui vawt zangin.Kum 30 khit ciang maivun hatlo tek tek ta hi, tua manin mai vun hoih deih ten hibang hih zel ding hoih hi.Kaalkhat khatvei beek hih zel ding ahi hi.\nPeas(Bepi) sikkeu neu nih, Evening Primrose Oil sikkeu khat, Bawngnawi sikkeu khat,Grape(Leenggah) tang sikkeu khat leh Carrot tui hai lang gawmkhawm ding.Tang nei khempeuh gawizan dikdek phawt ding ahi hi.Tua khitciang na maiah nuh in.Minute 30 sung na maiah diah phawt in.Tua khit ciang tui lum pip piap tawh na mai phiat kik in.Kum 40 khit ciang maivun pen kikawl ta hi.Vun in Collagen leh Elastin tasam ahihmanin vun etlawm nawn lo hi.Tua manin hih danin Face Mask bawl in la, na mai ah nuh zel in.\nKum 50 tunglam te ading Facial Mask hoih pen: Brewer Yeast( Zu bilh silngo sawh) sikkeu khat, bawngno hai lang leh khuaizu sikkeu khat gawmkhawm ding.A gawm dan ding; Brewer Yeast leh bawngnawi a tuam in hel ding tua pen Fridge ah zankhat koih ding.A zing ciang khuaizu tawh hel(gawm) pan ding.A veka na gawm khitciang na maiah sahtakin zut in.Minute 30 sung na maiah diah phawt in.Tua khit ciang tui lum pip piap tawh na mai phiat masa inla a tawpna lamah tui vawt tawh phiat kik in.\nNahtang min gap lang,Avocado(Butter thei) min pum lang, bawngnawi sikkeu khat leh Olive Oil sikkeu khat gawm khawm ding.Tua khit ciang a man mah mah dong tawkzan ding.Tua khit ciang na maiah minute 30 sung diah in.Tuilum zangin na mai phiat inla, tuakhit ciang tui vawt tawh phiat kik in.\nSesame oil sikkeu nih,Aloe Vera gel sikeu nih,wheat Germ oil sikkeu khat,Cinnamin Oil tak 12 leh Lavender Oil tak 12 gawmkhawm ding.Na maiah sawtpi tak diah masa phawt in.Na theih ding; Screen hi loin ni zung natna lauhuai pana hong dal ding bek ahi hi.\nApple pum khat seh li suah seh khat, Peach(singgah namkhat), pum lang, Tomato(mehthuk) pum lang, bawngnawi hai lang sanga tawm zaw deuh leh Almond Oil sikkeu khat gawmkhawm ding.Singgah te pen a hawng kheh khitciang a tui suuk ding ahi hi.A veka na gawmkhitciang lum sak in.Tua khit ciang koih vawt kik inla, na maiah minute 30 sung nuh in.\nItem Reviewed: Maitang hoihna ding, Na maitang hoih leh na ut hiam? Description: Rating: 5 Reviewed By: Cinpu Zomi


url: =Na Nu’ Anhuan Gensia Ke’n. Agelh ~ Kap Za Khai (Photoh) - Laibu Saal\nHome > Tun leh Zua Thu > Na Nu’ Anhuan Gensia Ke’n. Agelh ~ Kap Za Khai (Photoh)\nNa Nu’ Anhuan Gensia Ke’n. Agelh ~ Kap Za Khai (Photoh)\nNa Nu’ Anhuan Gensia Ke’n.\nInnkuan kipat a kipanin nu mah in anhuan hi. A anhuan pen a pasal leh a tate adingin a lim thei penpen dingin a huan hi a, a pasal leh tate in zong lim kei, tua ci hi, kici tuan loin ne ziahziah lel uh hi. Ataktak in bel nu’ anhuan pen leitungah a lim penpen ahih masak loh hangin ama’ itna ankuang ahihna kizui-in nu’ anhuan mah ne leng khum ngaungau, lim ngaungau in tha zong om deuh kisa ahi hi. A anhuanna sungah an ii vitamin sangin nu ii itna vitamin tam kihelzaw cihna hi. Tua vitamin in tate khangcingsak, pilsak, in khuasuaksak ahi hi.\nInnkuan sunga nu’ huan an, sabuai tunga thuksa kikoih nu’ khutma ante pen a manpha mahmah, a limci mahmah an ahihna phawk huai hi. I nu om nawn keileh ama’ anhuan kine kha nawn lo dinga, i nu zahin itna ankuang hong huansak thei leitungah kuamah om lo ding ahih man hi. Ansai sunga ante tawmvei sungin lim kisa mahmah a, ahi zongin ngaihsunsun le’ng i nu’ khutma zah lim taktak lo ahihna kitheithei hi. I nu in inn nung huan sung pana piang ankam, chinpawng, mehnaal, zaasan cihte tawh a pasal leh a tate adingin an lim penpente nisim in ciimtak loin hong huansak hi. Nu’ anhuan mah lim pen cile’ng ka khial tam?\nTate’n Nu’ Anhuan Gensia\nNu’ anhuansa ne in mi a suak tate hong gol semsem in, an hong huan theih uh ciangin, tate in amau anhuan siamna suangin “i nu’ anhuan min lo deuh, a meh bawl tua kisam deuh ve aw, tuaci tuaci..” ci-in nu’ anhuan kigensia thei hi. Tua bang ciangin i nu hehse loin nui hehiau lel hi. Ama’ anhuansa tawh a khang a sung piang tate in amau leh amau anhuan thei ta ahihna a muh ciang a kipak ahi tam maw?\nNu’ anhuan gensiatna pen i phawk khak loh hangin nu’ hihna a gensiasia ihi mawk hi. Na nasep dan kician kei, kicing kei, kitangsapna tam lai lua, na zong hoih tak sem thei keiteh ci-a nute hawmthawh denna na hi gige thei hi. Khatvei lai-in nungak khat in a sanggamte kiangah “kei man i duh danin hong huan ning... i nu in huan leh a tui tamsak lua..” a cihleh a nu in “tua bang pau se dah...na pian a kipan na nu’ huansa tawh a khang hilo nai vua” ci ziau hi. I kammal tawh nu’ lungsim khasiasak, thaneemsak loh ding kisam hi. Ama’ hihna zah tawh a anhuan pen ei adingin a lim pen ahihna phawk ding kisam hi. Nu’ anhuan sangin tate’ huan pen a an-in limzaw mah dinga, ahi zongin a vitamin kikhai mahmah, kilamdang mahmah veve hi.\nNu’ anhuan i gensiat leh i pian a kipan tu-a dinmun leh pumpi taksa i neihna khempeuh a gensia ihi hi. Nu’ anhuan tawh a khangcing i taksa i pumpi, i lungsim le khuakte en kik dih ni. Pian a kipan nu nei nawn lote koih phot ni. Tuni dongin nu nei laite in nu’ anhuan bangci nasa uh hiam? Nu’ anhuan gensiat taak mah ahiam? Leitungah mi khat i suahna pen i nu’ anhuan hang hilo maw leh? Leitungah tate ii a kisam lopi i bawlkhak khialhna pen i nu’ anhuan gensiatna ahi hi.\nNu’ Anhuan mah Limpen\nGamdang a omte ahi zongin, inn a omte ahi zongin, i lunggulh mahmah thu khat in i nu’ khutma mahmah tawh a huan nu’ anhuan ahi hi. Nu’ khutma mah lim kisazaw thamtham hi. Innkuan kimtak in sabuai tungah nu’ anhuan nekkhop theihna kan-a a nop mahmah leh a manpha mahmah leitungah om lo hi.\nNu’ anhuan in tawldamna hong pia hi. Nuntakna leh lametna hong pia hi. Lungnopna leh kha muanna hong pia hi. Tha hong hatsak in hangsanna hong guan hi. Mehteh mehgahte ii limna taktak hong theisak hi. Tawldamna taktak leh cidamna taktak i lunggulh leh nu’ anhuan ne den in. Na pumpi taksa hong no suak semsem dinga, na lungsim leh na kha hong cidam semsem ding hi.\nKei zong mun tuamtuam ah ka zin kawikawi thei zel a, ka tuntunna ah an ka ne hi. Ansai golpipite sungah ka nek hun a om bangin, ansai neucik sungah zong ka ne hi. Ahi zongin ka zin tunna innteeknu’ anhuante mah lungmuang takin ka ne ngam a, zong lim kasa mahmah hi. Tua sangin zong, adiakdiak in ka pianna ka nu’ anhuan mah ka tuntunna pan ka lunggulh den hi. Khualzinna pan ka tun ciangin ka nu’ anhuan lungkim takin ka ne ziahziah a, ka lungdam in ka tawl zong dam hi. Leitungah an limpen a ne ka hi hi. Nu’ anhuan!\nNu’ Kipakna A An\nInnkuan sungah nu’ lungdam theihna leh kipak theihna thu tampi a om lak panin khatin, a anhuanna ahi hi. A innkuan ading inn nasemte’ huan sangin amahmah in huan nuamzaw den hi. A pasal leh a tate in “Nu aw... na khutma na anhuan mahmah duh ing” cile’ng a tawl a gim zong phawk man loin kipak takin hong huansak tazen hi.\nKhatvei lai-in papi khat a nu kiangah a hawh leh, a nu teek in a khut ling keuhkeuh sa-in anhuan kee hi. Papi pa in a nu kiangah “Nu aw...gimhuai lua teh, anhuan nu huansak lel ve” a cih leh “Ka ta aw, na nu’ anhuan na nek lohzawh sawt lua...tuni nong pai sunsun na nu in na nek ding hong huansak nuam ngiat ing” ci hi. Nu’ anhuan pen ama’ thupha tawh kizom leh kilawm hi. Pasal neisa tanu-te, inn tuansa tate leh khualzin pan hong ciah tate ading nute in amah ngiat in an hong huansak leh tua pen nu’ thupha hong piakna hi, cih phawk pah ding hihang.\nNu’ Anhuan Mah Lunggulh\nInn nasemte anhuan pen tavuan hang hi a, i nu’ huan ahih leh kipakna leh itna hang ahi hi. Mun khempeuh ah itna tawh kidim ankuang khat i nek khak ding haksa hi. Itna, deihsakna, kipakna vitamin tawh kidim an i duh leh i nu kiang bekah kingah thei hi. Midangte’ anhuan pen a an in lim mah ding hi. Pawlkhatte bangin guu khawng na sawh thei lai hi. I nu kiang lo mun tengah lungmuang taka an kine thei lo hi. Tua ahih manin i nu’ anhuan bekmah lunggulh huai pen ahihna ka phawk semsem hi. Anhuan dan a sinte’ anhuan lim mahmah kha ding hi. Ansaipite sunga a manpha mahmah ante lim mah kha ding hi. Ahi zongin tuate sangin i pianna i nu’ khutma kuama’n baan ngeilo ding hi.\nKap Za Khai @ Photoh Pasian Thu Thuluui/Articles Tun leh Zua Thu\nItem Reviewed: Na Nu’ Anhuan Gensia Ke’n. Agelh ~ Kap Za Khai (Photoh) Description: Rating: 5 Reviewed By: Cinpu Zomi


url: =Innbuk mual Falam in lanuam ~ Dr. Dongno :: ZOMI DAILY\nposted on 31 May 2019 at 11:10 pm UTC+9:30 Lomkholna: Dongno, News, Zomi\nKua mapeuh… Na NGAI VOU! Khatvei kiphawngkik leuleu niei! FALAMTE’N, LENNUPA KIHEL, INNBUK MUAL DUNG TAAM SINGPONA KHEMPEUH LAAK SAWM\nZomipi-in ong muan, ZCD Party Upate, . GZA Makai Upate, . Leitungbup Zomi Innkuan Makaite, . ZYA Kipawlna Upate, . Tedim CSO-Makaite, . Tedim Nu leh Pate, . Biakna lam Makaite, . A vei mimal khat ciat, . Muan leh Suante aw,\nJuly 7, 2018 ni-in Falam te-in “Falam gam sung aa om Buannel (LenNupa)” mun pen Falam gam Forest dingin bawl ding thu kikupna nei uh hi. “ Buannel acih uh, LenNupa leh akiim aa 12,000 acre azai gammaang tulak pen, Tedim gam ahi hi” ci-in, khotakin tangthu tuanthu leh lai thupite tawh akileisa Tedim gam ahihna thu akizak sak kik tak ciangin, amau ong dawn kikna uah:\na) “Ko Falam gam lam aa a om singpona pawl khat teng bek agen ka hi uh hi” ci uh hi. Hih pen kikhemna ahi hi. Reserved Forest , Community Forest akibawl ciangin, gammaang tulak ii khen khat bek kibawl cih om ngei lo hi. Avekpi-in kibawl hi.\nb) Tun Inn Buk Mual aa singpona pen acre 12,000 (18.75 sq. miles) ci leuleu uh hi. Hih acre 12,000 pen singpi pona avekpi mah ahi hi.\nTua ahih ciangin amaan lo thu tawh khem ong sawm uh hi. Falam lam teng bek ah singpona taampi tua cia om lo hi.\nTu-in, tua zawh kha sawm khit ciangin, tunglam pan sawlna tawh Tedim Forest Dept. zum panin 2.5.2019 ni -in ‘Falam gam Inn Buk Mual ‘Cu Pyin’ kepcing nading’ ci-in, Inn Buk Mual taamsing pona acre 12,000 ( 18.75 sq miles) Falam gam aa ciapteh nading Tedim Subdivision zum ah ngaihsutna kidong ta hi.\nTedim AD zum ah 14.5.2019 ni-in kikupna kinei aa, “tua kiim aa om khua, Kapteel, Heilei, Suangzang, Tuitawh khuamite ngaihsutna hausate kiangpan ngah khit ciangin atung lam thu zasak kik ding” ci-in khentatna kinei hi. Tua zawh ni sawm val, tuni 26.5.2019 ni dong ngaihsutna AD pa tung kipuak nai lo hi. Hausa pawlkhatin lai zong ngah nai lo lai uh hi.\nTua khuate ngaihsut nading pen siangtakin, theihsa ahi hi. Tedim gam sung aa om mun hoih LenNupa kihel, Inn Buk Mual aa singpi pona gammaang acre 12,000 pen Falam gam ah kiciapteh ding kuamahin deih lo ding hi hang. Zogam’ neihsa ahi hi. Taanglai pekin Zogam, Tedim gam sung aa om ahi hi.\nHih bangin, lampi atuamtuam zangin suh ong sawm uh hi. Buanneel (LenNupa) ci le uh i phal loh ding thei uh aa, tu-in Inn Buk Mual” adang khat in amin laih uh hi. Ahih hangin, tua mun aa gammaang singpona pen LenNupa omna mun mah ahi hi. Kibang hi.\nHih pen gamkeek gamtat zia ahi hi. Power nei thahatte-in a thaneemte hibangin ong zawhthawh bawl uh ahi hi. Tu democracy hun tawh kituak lo hi.\nAtuung lai-in (July, 2018 sawngin) khauhtakin, mimalin lai tawh ahi zongin, GZA leh Tedim CSO-kipawlnate-in, kyi-nya chiat ahi zongin, Yangon Kapteel kipawlna-in kankwet-na ahi zongin, aki piak hangin, tuate bangmah thusim lo-in tu-in hih bangin ong hih toto veve uh hi. Power neihna tawh ong kizothawh lua hi.\nTua ahih ciangin, atung aa Zomi kipawlnate-in, Zomi adding sep ding hun hi ta hi. I Zogam, tong khat hi lo, laam khat zong hi lo, acre 12,000 (18.75 Sq miles) takpi ong ki sut ding ahi hi. “Zogam adding” a ci vive kipawlnate-in hibang hun ciangin tha saan lo-in i om ding hiam? Tu hunin pau kei leng cikciangin pau ding ihi hiam? Bang ngak lai ihi hiam? Mi zawhthawh athuak ding Zomi ihi hiam?\nAtung aa kong koh Kawlgam aa om muan leh suan kipawlnate aw “Zogam adding” i cihcih, tu-in Zogamin ong ngak hi. Muan ding dang nei nawn lo hi.\nGampua aa om, Leitung bup Zomi Innkuan Kipawlna, US, in zong om mawk sam dingin ong ki um lo hi? I Zogam dinmun ong en un. I Zogam it takpi ni. I Zogam tua cia-pi i khahsuah nuam ding hiam? Na aw uh mipi-in ong za nuam ta uh hi. Dr. Dong No (May 26, 2019)\nPrevious: “Down Syndrome” natna ~ Hau Lun\nNext: Australia Prime Minister Scott Morrison thu atom\nSya Thupi lua cei Ng dan mipil ih mipin kong neih uh\nLeave a Reply to Thangsiankem Cancel reply


url: =Laisiangtho leh Science ~ Hau Za Cin :: ZOMI DAILY\nposted on 16 December 2015 at 10:25 am Lomkholna: Article, Biakna, Hauzacin\nPasian in talent tuam tuam hong pia hi. Lunglutna leh deihdan, hoihsakte kibang kimlo hi. Zawhzawh lohna pen a tawpna hi lo a, mihing gensiatna ding omlo, mihing bukim cih om theilo a, Pasian bek in tua hihna nei hi. Science lam khantohna hangin Lai Siangtho (LS) thugen te a dikna (proof) tampi ki mukhia a, tuate pawlkhat hih a nuaia bang hi.\n1. Leitung a bem hi, aktui bangin. Kum 500 pai khin hun laiin mi khempeuh in leitung a peek (flat) hi ci in um uh a, a peek bangin kimu takpi hi. Vangtung lam thusin mite’n a bem hi ci ngam bek uh a, tua bang a ci mipil pawlkhat in sihna thuak lawh uh hi. Isaiah 40:22 sungah, “Leitung kimkawt-a tu pa,” cih i mu hi. Leitung kimkawt ci ahih manin a bem hi cih Isaiah in a paisa kum 2600 hun, science in a muhkhiat ma in na gen khin hi.\nTua hun lai mah in leitung pen a pek hi a, a nuai ah khuampi khat in do-a, a kikhangkhan hi ding in um uh hi. Ahizong in Job laibu sungah huihkhua a leng mai mai leh a hawmpi ahih lam hong hilh hi. “Pasian in mun awng tung ah vanpi zal a, bangmah in a len lopi-in leitung khai lingleng hi,” (Job 26:70). Kamsang Isaiah gen bang in leitung a bem hi a, Job gen bang in huihkhua a ki khai lingleng ahi hi.\n2. Leitung Ni kimvial in pai hi. Lk 17:24 in a gen mah bang in van mawng khatah khuaphelep pen mi pawlkhat te a dingin van mawng khat ahi hi. Tua in leitung ki pimpei hi cih hong hilh hi. Lk 17:30-34 sungah Topa hong pai kik ni ciang in pawlkhat te lo ah om ding uh a, pawlkhat te lupna tungah lum ding uh hi. Hih bang pen bangci om theih ding hiam? Leitung Ni kiim ah ki kimvial kei leh piang thei lo ding hi. Tua ahih manin Ni in leitung kimvial a pai ahih lam tulai science in a mukhia hi. Leitung langkhat ah sun hun (lo kuan hun) ahih laiin lei mong khat ah zan hun (lup hun) ahi hi.\n3. Aksi te kisim zolo hi. Vantung etna TELESCOPE a kibawl ma in aksi te pen tul tampi pha dingin ki um hi. A paisa kum 50 hun in Aksi pen tulza tampi hi cih kithei khia a, tua zawh tunai kum 25 sung in vantung a aksi omzah pen a tul a sim bek hilo in, SIM ZAWHLOH zah pha hi cih Science in mukhia hi. Kum 4000 paisa hun in Pasian in Abraham kiang ah, “Vantung lam en in la, aksi te sim in, na sim thei hiam, na sim khin zo hiam?” na ci hi (Piancil 15:5). Kamsang Jeremiah in dawng a, “Van aksi te kisim zolo in, Tuipi a sehnel te a kiteh zawhloh bang in…” (Jeremiah33:22); Abraham suan leh khak te a pungsak ding thu gen hi. Banghang hiam cih leh aksi te Pasian bawl hi a, a bawl pa bek in a phazah thei hi. Mihing in kisim zolo hi.\n4. Khuavak leh awging tawh Pasian thu puangzak ding gen hi. Mangmuhna 11:10 sung ah si luang te nithum zawh ciang in mi in a muh ding uh gen hi. Hih pen tulai a i Melmuh Tongsan (MT, TV) te lo tawh ahih keileh tua bang kimu theilo hi. Tua ahih man in LS in MT hong pian ding hong hilh khol hi. Khuaphelep i cih pen electric hi a. Pasian in radio-wave zang a awging khahkhiat theih ahih ding thu Job hilh hi. Ahi zongin Job in tua pen banghiam cih theilo hi. Tuhun ciangin AWGING (radio waves) leh KHUAVAK (khuaphelep) Pasian thu genkhiatna bulpi khat hong suak ta hi. Tua te MT, Radio, Film tuamtuam, etc te a hi uh hi.\n5. Leitung laizang Mei phualpi bang. Job 28:5 “Leitung ah nek ding ann hong po khia a, ahi zongin leinuai thuksung mei bang in sa hi,” ci hi. Tuhun science siamna hangin lei thuah tampi kithei cian ta a, tai 25-50 kikal pen leitang ngeina hi a, tua nuai lam pen buangnai bangin nem a, sik suan tui bang in sa a, tui bangin luangthei hi. LS in a gen bang lian hitakpi hi cih tulai science siamna in mukhia hi.\n6. Mawtaw pian ding gen khol hi. Nahum 2:3-4 sung ah, “Sakolleng te khuaphia bangin leeng a, meikuang bang uh hi,” cih i mu hi. Hih lai a Nahum in a mang sungah a muhte pen mei bangin taang uh a, khuaphia banga hat in kongzing khempeuh ah ki khawh ziahziah uh hi. Hih pen tulai a mawtaw te hi lian hi. Mawtaw pen Sakolleng tawh teh in khuaphia zah in hat a, leng liang takpi uh hi. Tua hi a, LS in a gen pen tangtung takpi hi.\nLai Siangtho khempeuh science in a dikna (proof) muh sawm a, tampi mu khin in muh ding tampi omlai hi. Tuhun ciangin science lam khantohna hat mahmah a, computer cih khawng peuh hong thang mahmah ta hi. Hih pen hoih mahmah a, “Khawl Khuak Nei” ciliang uh hi. Computer zangin gam tuamtuam a laibu omte na sim thei a, na tei thei a, sum tampi na met hi. Sem in icih bangbang semthei ahih manin USA panin Japan a cina khei thei, at thei hi. Zum nasepna ah tangzang mahmah a mihing khat in kha khat a sep ding pen minit nih, minit thum sungin semkhin lel hi. Tulai ciangin computer theilo in nuntak haksata hi.\nLai Siangtho, Pasian thubu hi a, a gen bangbang science in a dikna mukhia zel hi. Tua ahih manin ‘science is the study of the Bible or the facts,’ kici hi. Tua ahih manin LS pen thuman kikhumna laibu hitakpi hi. The Bible contains nothing but facts, and facts only. Tua ahih main LS gen thute hong tangtung toto dinga, hong tung khin veve ding hi (Mang 22:6). Kigingkhol un, vangam hong naizo hi. Leitung sawt nawnlo kha ding hi. [April 8, 1995, Shillong Tyrannus Hall, Shillong]\nPS: Sangkah laia Dalzazi (Diary) ah ka gelhte hong khah hi ing. Tua laiin internet om nailo a, type writer zong kizang lo in khut tawh ka gelh ngiatngiat te ahi hi.\nTyrannus Hall, Shillong\nPrevious: Khangluite Thuzek Nampuanthu\nNext: Revd Zam Khaw Lian in hong nusia


url: =Christian Hymn te’ tangthu: Hoihna leh Hehpihna In Hong Zui Taktak Ding :: ZOMI DAILY\nChristian Hymn te’ tangthu: Hoihna leh Hehpihna In Hong Zui Taktak Ding\nposted on 16 October 2016 at 3:00 am UTC+9:30 Lomkholna: Article, Biakna, Hymn, Zamkhatkham\nJohn W. Peterson (1921- )\nAlfred B. Smith (1916- )\nJohn W. Peterson leh Alfred B. Smith-a kipan gospel laphuakte ki dong thei zel-a, la a phuah uh ciangin bang zia (method) zang uh hiam? A lamal phuak masa maw, a la-aw? La a phuah uh ciangin a suah laitakin gelhkhia henhan uh ahia, ahih kei leh ngaihsunsun, geelgeel-a a phuah uh hiam? Hih laphuaksiam tegel in bel, la a phuah uh ciangin a zuih uh thukhun ‘set pattern’ cih bang tentan om lian lo a, la i cih a hun tawh kizui a mun tawh kituakin pawlkhatte thakhat thu-a a ngah uh omin, pawlkhatte hanciam mahmah a kul zong om hi, ci-in gen uh hi. Bang bang ahi zongin laphuaksiam mahmah nih in Late 23 bulphuh-a a phuah uh hih la ngaih mahmah dawng khat hong piankhiat manin Pasian’ tung leh amau’ tungah i lungdam mahmah hi.\nPrevious: “Zomi” vaai-ah Laimite’ View ~ Pu Zokhai\nNext: Malaysia, Zomi Khuado etkikna ~ Zomi Quavadis\nKa Tuunnu ~ Thawnpu\nKuala Lumpur ah College sangnaupang numeikhat Grab Driver pa’n buansawm


url: =Kuate’n bang mu uh? ~ Bob Tuangpi :: ZOMI DAILY\nKuate’n bang mu uh? ~ Bob Tuangpi\nposted on 9 September 2021 at 4:53 pm Lomkholna: BobTuangpi, News, Politics, Zomi\nNidang pekpek pan tualsuak minamte’ ading gamvai ah satanh kimtak leh bittak ngahkik nading cih tawh a omsa mualmi thautawi kipawlna thupitak om dimdem hi. Tuate ban ah tutung gambuaina khit thatang leh thatang mah kivattuahlo aa gamsung buaina venglo ding ci-in khutsunga om bangbang tawh akidiankhiat zawdeuhna munte pen Kayah State mun pawlkhat, Chin State mun pawlkhat, Sagaing/ Upper Chindwin leh Magway sung Yaw minamte’ teenna kuam teng hipha deuh hi.\nTualo zanggam sung/ Pyima ah bel Yangon kiim teng leh Mandalay kuam teng ah khutbawl tawm apuakkham theite kitamh zeuhzeuh cih loh buang, tualo mundang Khamh leh Zangsung bel adai dide cih ding hi.\nTunai ciangin mualmi thautawi gina leh mualmite in ih aangtang pih zahkhop dia aphungcing thautawi kipawlna honkhat akipan leitung gamlian nitumna, nisuahna, asak akhang leh gamveng thahate kipawlnate in gamsung makai tuamtuamte’ tung ahanthotna leh deihsakna kammalte uh ih khilkhiat (Analysis) ciang’n hiamtawi-in gamhtatna/ ngongtatna pen gamhtatna/ ngongtatna mah tawh kithukkikna in hamphatna sangin supna baina tamzaw hi, cih vive limgen uh a,tua in Democracy ki-ukna ah mualsuahpih ngei khollo ahihna limgen pha mahmah uhhi.\nTutung gambuaina vai ah mipi in galkap ukna himhim deihlohna leh mipitha lahkhiatna (People’s power) nasiatak leh kiciantak nam tuamtuam tawh gambuppi leh leitungbup theihpih zah dong apulaak khit nungsang ah hiam pen hiam mah tawh thukkik-in thagum/ thaumuuk pen thaugumhatna/ thaumuuk mah tawh dokik kul hi, cih ngaihsutna hong uang mahmah hi.\nTua bang khit teh luangkhamin gamsung adiangte leh amun aphual zawdeuhte ih ettak teh alungngaihuai leh khasiathuai simsim thu leh la tampi hong piangin luang leh ban tampi bei-in sisan luanna tampi omkhinzo hi.\nCimai leeng, tua akhauhpaina mun zawdeuhte ih et tak teh gambup pilna lam ah aniam penna mun zawdeuhte (Tan -10 aung, Degree ngah cihte) nuntakna khuasakna dinmun khantoh tehna (Development Index/ Indicator) ah atualniam zawdeuh munte leh gamsung gamvai luanzia leh tangthu sungthu tatak teltak atelcian atawmna munte na hiphadeuh se citciat hi, kici thei ding hi. (Theih ding :Ukna tuhkhia galkap adokik munte cihna, Kawl galkapte bel genkul vetlo leitungtheih akihhuai tualthat ngongtatate hikhin)\nSuahtakna ngah zawh kipan tuni dong gamsung ah gamvai paizia hualpi nih tawh kipai den-in khamh leh zang gamvai dinmun ah hamphatna leh kipiakkhiatna kikim ngeilo ahihi. Abeisa kum (70) val pan ento leeng tutung gamsung buaina nung dongah atawntung gamsung buaina leh tualgal hangin athuak den pen khamh gam/mualmi te munnleh mual leh mipi teng mah hizaw hi.\nTutung buaina hangin zongh khuazangbup kihaltum, galtai, neek leh dawn kisam leh agikial dangtaak adongtuak phadeuh ( Internally Displaced Persons/ IDP) atam penna munte enleeng mualmite’gam khamhtung gamte hiphadiak zel se hi. Zanggam/ Kawlmite atamzaw ateenna munte ah tunitan galtai, khuazangbup kihaltum leh dongtuak amitamna leh mungolna/ leitanggolna zui-in tuat leeng acih tham peuhmah ahihet kei hi.\nMihingte pen ih muh kibangin ih muhna/ muhzia kikhai kik a, ih mit kibanglo cih in zongh thugen veve ding a, ih muhna tungtawn ih dinmun leh thu ngaihsutna kilamdang tekin ih ngaihsutna tungtawn ki gamtangkhia tek ahih mah bang kuamah kikhutme kawk theih a om tuan peuh mah kei hi.\nMore: Khinkhai huai thu ~ Bob Tuangpi\nAhizongin apiangthu khat tungtang ah ih thukkikna (Response) zui-in asia apha, agah ahih leh ei bek hilo kiim leh paam,khua leh tui tualsung minam in nekik/atkikna hong om ding a (Outcome) ih lutung ah hong tuciat ding ahihi. Tua hi-in kua te’n bang genin, kuate koilam khuadak-in,bang hang kuate dai khipkhep mawk uh hiam cih bel amau bang mu uh ahitam cih tung ah kinga zaw ngel ding hi. Bob Tuangpi (08092021)\nPrevious: Ka’ FB lawmte’ lungngaih pakding ~ Pu Zokhai\nNext: Mytel, MPT, Ooredoo, Telenor koi zangding?\nZomi Maban Khat Kibehlap ~ Hau Za Cin


url: =2009-2012 Kiim nasepna | KHAN INT'L INTERCESSION MINISTRIES\nKHAN INTERNATIONAL INTERCESSION MINISTRIES\nNA SEP NA A KILANG KHIA ZAW DEUH TENG\nDecember 11, 2009 ni in Yangon pan in S/m Nu Khan Topa’n hong puak hi.\nTulsa Zomi te bek hi lo in, Tulsa khua ngiat in thupha a ngah na dingin Pasian in Tulsa khua motor tawh tamvei pi kimvel in thu hong ngen sak hi. Tulsa khua ah Zomi te tampi hong tun’ na ding in Tulsa International Airport pi ah ki pai in Zomi te Malaysia, India, Thailand pan leh Kawlgam pan sapna ki nei hi.\nTulsa sungah Zomi te’n nasep hoih tampi a ngah theih na dingin Company hoih pawlkhat ahi Aaon, Paragon, Whirlpool, ACE cih mun te ah kipai in thupha piak na zong ki nei zelzel hi. Tua laitak in Aaon cih company te ah lay off (nasep kitawp sak) lai tak bek tham lo in, ACE bangah kawlgam mi khempeuh ACE pan a kitawp sak hun sung ahihi. Pasian in Kha sungah hong siansuah sak ngiat in, thupha hong pia sak den hi. Tua thupha mah kawlgam pan hong pai bek hi lo in, Zomi a kua mahpeuh in tudong ciang thupha san na in ki nei hi. Pasian’ Min thang ta hen.\nKUM 2009 SUNG NASEP KIPAT NA\nDecember kha sung mah in Siamah Nu Khan tungah Pasian sawl na tawh ki zui in BCA pawlpi bulphuh in Home Crusade ki nei den a, Kha Siangtho in na lianpi a sepna ki mu hi. Tua zawh ciangin FEMC pawlpi ah Sia/Siamah teng tawh kithuah in vuukngo/ vuukkhal nuai ah kivak na pawlpi innkim ah ki nei to in, Kha Siangtho in kha cina, lungsim zawngkhaal tampi suak ta sak hi. MZBC pawlpi te kiangah zong inn vak na mah Kha Siangtho makaih na zui in ki nei to hi. Min than’na khempeuh Topa’ tungah ii pia kik hi.\nKUM 201O SUNG NASEP NA TE\nHIH NI NITAK IN SIAMAH NU KHAN IN PASIAN SAWL NA TAWH TULSA KHUAPI SUNGA OM PASIAN NASEM KHEMPEUH LUNGDAMNA AN KUANG UMKHOPNA KI NEI THEI HI. GOLDEN CORREL (E 21ST STREET LEH S MEMORIAL) AH NITAK AN NEKKHOP NA NEIH ZAWH CIANGIN FAR EAST MISSION CHURH TE’ KIKHOPNA WOODLAKE AG PAWLPI TE THUNGETNA KHAN SUNGAH KIMUH KHOPNA LEH THUNGET KHOPNA LIMCI TAK IN KI NEI HI. TU TAK AH PASIAN NASEM MI 27 LEH SUAN LEH SIAN TE HONG PAI THEI UH HI. SPECIAL TAK IN SIAMAH NU KHAN SUAH NI LUNGDAM KOHNA ZONG KI NEI THEI HI.\nMarch 30 pan April 8, 2010\nTULSA PAN IN MARYLAND AH MI 8 KI PAI IN USA GAM LEH LEITUNG BUP A DING NI 3 SUNG ANTAN THUNGET NA KI NEI HI. A KI HEL THEIH TENG: SM NU KHAN, SM NGUL LIAN CING, SIA NANG KHEN KHUP, SM DIM LIAN CING, PA KHUP KHAN KAM, A TANU NIIANG SIAN DIM LEH NU SIAN HUAI. A DANG KHUA KIIM KHUA PAM PAN A TE TAWH MI 40 LEH 50 KIKAL KIPHA DEN HI.\nTUA ZAWH CIANGIN DC WHITE HOUSE KIIM AH LEH CAPITOL HILLS SUNGAH LUT IN THUNGET NA KI NEI HI.\nNEW YORK UNO ZUMPI LEH GROUND ZERO AH ZONG PAI IN THUNGET NA KI NEI HI.\nSEPTEMBER 8-13, 2010\nDONG WASHINGTON DC AH TULSA PAN IN MI 10 KIPAI IN NI 3 THUNGET NA KI NEI LEULEU HI. WHITE HOUSE PAN MINUTES 5 KHETAWH PAINA BEK A HI HOLIDAY INN/ HOTEL PI SAP IN ZIN KI TUNG ZIHZIAH A, NI 3 SUNG LEITUNG BUP LEH UNO ZUM PI A DING THUNGET NA ZONG HOTEL CONFEREN CE ROOM PI MAH KI SAP PAH HI.\nA PAI THEI TENG:SM NU KHAN, SM CING, SM MANN, KHAWMSAN, NU NIANG, VUNGBAWI, NU ZEN, SIA KHUP, MANGSAN, THANG KHAM LEH LAREDO, TX PAN SM ZAM NU LEH KAWL GAM PAN SIA HLA MYINT TE ZONG HONG KI HEL HI.\nTUA ANTAN THUNGET KHIT CIANGIN KHE TAWH WHITE HOUSE LEH CAPITOL HILLS AH KI PAI NGAIT IN THUNGET LEH KHA GAM AH LAK NA KI NEI KIK HI.\nNEW YORK AH ZAN KHAT TAAM IN KI PAI A, UNO ZUMPI SUNG LEH GROUND ZERO AH THUNGET NA KI NEI KIK HI.\nKUM 2011 SUNG KALSUAN NA TE\nJANUARY 19- 21, 2011\nHIH HUN SUNG IN HILTON HOTEL (ORU MAI) SAP IN U.S.A GAM LEH GAM TUAMTUAM TE A DING IN ANTAN THUNGET NA NI 3 SUNG KI NEI HI. NI SIM MI 25 PAN A TUNGSIAH KI PHA DEN HI.\nHIH HUN SUNG TENG “YOUTH FOR CHRIST” (Eccl. 12:1) CI IN, KHANGNO TE BULPHUHNA TAWH SUN IN THUSIN NA LEH, NITAK SIM CRUSADE NI NEI HI. SPECIAL SPEAKER IN DR. VAN RAM OKE KAWLGAM PAN KI ZANGH HI.\nSUNG “TUU CING HOIH PA’ CIALPI” (John 10:10) CIH THULU TAWH CIALPI KI BAWL LEULEU A, REV. PAU LIAN MUNG IN VISA HONG NGAH LOH CIANGIN REV. PETER LILIAN KISAM HI.\nSUN SUNG TENG IN TULSA KHUA OM SIA TE TAWH KI HELH IN THUSIN NA KI NEI SAK A, NITAK SIM IN CIALPI KI BAWL HI. HILTON HOTEL MAH AH KI NEI HI.\nJULY 18-25, 2011\nKHANGNO TE’ KHANLAWH NA TAWH KI ZUI IN TUESDAY NITAK NAI 7:30 PM PAN KI PAN KI HILTON HOTEL 2ND FLOOR, WASHITA ROOM AH THUNGET KHOPNA KI NEI DEN HI.\nTUA THUNGET NA HONG PAI DEN MITE LAK PAN IN “THE SOLDIERS OF JESUS CHRIST” 2 Tim 2:3; 1 Sam 17:47) CIH THULU PUA IN D.C AH CRUSADE BAWL DINGIN TULSA PAN KHANGNO YOUNG IN HEART VIVE, 36 KI PAI HI. AMASA IN WHITE HOUSE KIIM VEL IN, THUNGETNA KI NEI A, TUA KHIT-TEH CAPITOL HILLS SUNGAH KI LUT IN THUNGETNA KI NEI HI. WASHING D.C SUNGAH ZONG THUNGET NA KI NEI KAWIKAWI HI. PA TUAL KIM IN TOURIST BUS PI TE KHAT HONG SAP SAK IN NEW YORK AH KI PAI HI. UN ZUM SUNG LEH WORLD TRADE CENTER MUN AH PAI IN THUNGET NA KI NEI HI.\nTUA BAN ZOM IN MARYLAND SUNGAH AH CIALPI KI BAWL IN REV. DAVID LAH TE INNKUAN THUSIN SAK LEH NITAK SIM PASIAN THU GEN DINGIN CANADA PAN HONG PAI IN LAWHCIN’ NA LIAN PI KI MU HI. HIH PEN KHANGNO TE’ UPNA TAWH KALSUAN NA SINSAKNA KIPAT NA HI.\nSEPTEMBER 7-12, 2011 NEW YORK LAK NA\nHIH PEN SPECIAL TAK IN NEW YORK KHUA A DING THUNGET SAK NA A HIHI. TULSA PAN IN MI 9 KIPAI KHIA HI. APAI THEI TENG: SM NU KHAN, SM CING, SIA KHUP, SIA SIAN, PIANGPU, KHAWMSAN, MANSAN, NU NIANG, VUNG BAWI LEH ATLANTA PAN NU CING, NORTH CAROLINENA PAN SIA KHUAL, LEH MARY LAND LAM PAN IN DR. MYINT THAN, DOMINICAN THAN, U SINGSENG, NU VUNG, NANU, LEH ADANG PAWL KHAT LIGHT HOUSE ASSEMBLY OF GOD PAWLPI ZANGH IN NI 3 SUNG ANTAN THU NGET NA LEH THUSIN NA KI NEI A, YANGON PAN IN SIA ASEIH &S/M PEGGY TE’N HONG MAKAI UH HI.\nANTAN THUNGET MAN CIANG IN NEW YORK KHUA BOAT TAWH KIIM KOT IN TUI LAM PAN KHA SUNGAH SIANSUAH NA SATHAU LEH CI TAWH KI NEI HI. NAI 3 SUNG SAWT HI.\nTUA PAN IN LEILAM PAN SIANSUAH NA CI IN KHUASUNG AH KI PAI A, NEW YORK EXCHANGE ZUM MAI LEH, BULL STATUS NGEI AH PAI IN THUNGET NA TAWH SIANSUAH NA KI NEI HI.\nSUNDAY NI IN HUIH LAK PAN KHANIN NASEP NA, KHAN’LAWH NA A KHAK TAN KHUAMIAL VAANGLIATNA, A SUSIA NUAM KHA SIANSUAH NA LEH DO NA PEN NEW YOURK KHUA TUNGPAN IN HUIH LAK SIANSUAH NA KI NEI LEULEU A, HELICOPTER 2 TAWH MI 6 TA TUANGIN MINUTES 12 SUNG SIANSUAH NA KI NEI HI.\nOCTOBER 9, 2011- PASIAN NASEM TE PAHTAWI NA\nOctober 9, 2011 Ni Nitak in Tulsa khuasunga om Pasian nasem ngei, Asem laitak sia/siamah 48 te pahtawina Hilton Hotel ah ki nei thei hi. Tua tak ah Rev. Pau Khan Khai Kawlgam pan hong kihel thei ahih man in Hanthot na hun ki pia hi.\nNOVEMBER 21-27, 2011 ZOMI BUP TANGIN TOPA’ TUNGAH LUNGDAM KOH BIAKPIAK NA\nNovember 21-27 dong “Topa’ thungah lungdam koh biak piak na” nei ding. Pasian in hong puak, thupha hong pia, in lungdam kei uhteh cihna hi lo in, lungdam ding zah in lungdam kei uhteh, Topa’n ci hi.\nASSEMBLY OF ENTERING GOD’S GATES WITH THANKS GIVING\nPASIAN KONG PI AH LUT IN LUNG DAM KOH NA KI KHOP PI\nMOTTOS: THUPI TE.\n1. Thanks be un to God who always lead us in triumph… (2Cor. 2:14) (Ei te a tawn tung gual zawh na ah hong pi Pasian tung lung dam na)\n2. Serve the Lord with gladness (Ps. 100:1 – 5)(Lung dam na tawh Pasian na sem un)\n3. Now let’s go and tell them (2Kings 7;9),(Tu in pai in a mau te kiang ah va gen ni)\nRESPONSE READING SCRIPTURES: 1Chron.16:8-12;23-34.\n(Pasian na sem sia te leh mi pi te a ki dawng a sim ding Lai Siang Tho: Khangtaangthu masa 16:8-12;23-34.\n1. Rev. Dr. Gin Khan Khual\n2. Rev. David Lah\nTHANKSGIVING DAY NI IN TULSA ZOMI BUPPI TOPA’ TUNGAH LUNGDAM KOH ANKUANG KI LUI HI. Bawng 3,Keel 10, Vok 10, Sai-Ak 6 tawh Pasian in mipi teng hong vak hi.\nMARCH 19-25, 2012 KHANGNO TE LEH NAUPANG TE BULPHUH A THUNGET NA\nMarch 22 pan 24 ciang Sangkhak sugn teng Tulsa Hilton Hotel ah ni 3 Antan Thungetna, ki nei hi. 2Khang 7:14. Hih sungah i mai lam makai piding ahi Khangno a ding special thunget sak na ki nei in, pupa khangpan hong pai hamsiatna pan suahsak na ding thunget sak na ki nei hi. Yangon pan Rev. A Sein leh Siamah Peggy te nupa leh England pan Dr. Gin Khan Khual te hong pai in Sun-in thusin na leh nitak sim in Lungdamna thu tangko na ki nei den hi.\nINNKUAN BULPHUH THUSIN NA LEH CIAL PI\nPEACEFUL FAMILY FOR JESUS SEMINAR & THE PRINCE OF PEACE CRUSADE\nZeisu aa Ding Innkkuan Nuam Thu Sinna & No Sakna Kumpi Pa’ Cialpi\nMOTTO: PEACEFUL FAMILY WHERE JESUS IS THE HEAD\nActs 10:1-3, Is 9:6, Matt 11:28\nThu bulphuh: Zeisu Innkuan Lutang Ahih Na Mun Ah Nopsakna Tawh Ki Dim\nJuly 30th – August 5th, 2012\nRev. Dr. Gin Khan Khual & Mrs Manneu (Ph.D Cand.)\nConducted by Khan International Intercession Ministries (K.I.I.M)\nHONORING SERVICE FOR THE OVERSEERS WHO DIRECT THE CHURCH WELL\n(PAWL PI PHA TAK PI A UK TE ZAH TAK PIAK NA BIAK PIAK KI KHOP NA)\nMottos (Thu pi te ) : 1. Worthy of double honor (!Tim. 5 : 17).\n( A zah nih zah tak na ngah ding ki lawm hi)\n2. Their living from the Gospel (1Cor. 9 : 14)\n(Lung dam na thu pan ki vaak ding)\n3. Do not touch My anointed ones (Ps. 105 : 15; 1Sam. 26 : 9)\n(Ka sa thau nilh te su kha kei un)\nMain Speaker : Rev. Go Za Nang ( Vice President, Assemblies of God – Myanmar)\nPlace (A mun ): Marriott Hotel, 71st Street & Lewis Tulsa,OK-74136\nTime & Date (A ni leh a hun): September 8th,2012; 7:00pm – 10:00pm\nCONDUCTED BY: KHAN INTERNATIOAL INTERCESSION MINISTRIES


url: =Youth Ministry – Sizang Burmese Mission Church\nSBMC Media Ministry\nHome > SBMC Ministries > Youth Ministry\nPawlpi sungah Pathian zawk ciang ii thahatna zungpi ahi Youth Ministry sia Saturday, January 13th, 2008 ni Riverdale Innpi (Pa Ngocinthawng Suantak’ Inn) ah ki phuan khia hi. Youth Ministry hong om zawk ciang zanvakna te amate nah hong lampui uh hi. “Topa kei hong zang tan” CD sia khangnote ii amasa phit bel, CD series hi a, December 2009 tha in hong thuk uh hi. Kum 2010 ciang Youth Ministry nah vision le mission te hong khan to a, nipi 2 khat vei church choir sinna le fellowshiop vawtna te ahizong, summer sungah excursion paina, Sight & Sound etna le gospel trips painate zong hong nei tato uh hi.\n2012 pan tha ii nipi thum na sim in Youth Service biakinn ah kinei hi. Ahun zui in Youth fund zonnate zong hong nei uh hi. Mission nasep na tatuam zong kinei aa tulai tak Lai Thiangtho tu kum 2015 sangka thum ki support hi.\n2011 pan kipan in Summer sung Youth Camp kinei tawn tung aa tua tung tawn in ngupna nga mi zong kibelap aa tha sungah no sua na tampi hong piang hi. Youth Ministry pan panpui ngei teng anuai abang ahi hi.\n1. Sm Cing Khawm Dim M.Div (2011)\n2. Sm Cingh Pau M. Th ( 2013-2015)\n3. Sm Dim Neam Huai, Sm Cing Lam Kam, Sm Dim Khan Cing (2015)\nHuai Thian Uap\nJamang Khai No\nThian Deih Cin


url: =1 Samuel 30 - Baibal Olcim\n1 Samuel 30\n1David neh a hlang rhoek loh a thum hnin ah Ziklag a pha uh. Te vaengah Amalek loh tuithim neh Ziklag ah cu uh. Te phoeiah Ziklag te a tloek uh tih hmai neh a hoeh uh.\n2Te vaengah a khuikah huta rhoek te tanoe kangham la a kol uh. Hlang tah a duek sak muehla a vai uh tih a longpuei ah cet uh.\n3Tedae David neh a hlang rhoek te khopuei la ha pawk uh vaengah hmai ah tarha ana hoeh tih a yuu a canu neh a oila te ana sol pa uh.\n4Te dongah David neh amah taengkah pilnam loh a ol a huel tih rhap uh. Te vaengah a khuikah thadueng a bawt hil rhap uh.\n5David yuu rhoi Jezreel Ahinoam neh Karmel Nabal yuu Abigal khaw a khuen uh.\n6Pilnam pum loh amah ca amah ca ham neh a tanu rhoek ham a hinglu te rhip a phaep uh. Te dongah amah te dae ham te pilnam loh a thui coeng dongah David loh puen a cak tangkik. Tedae David tah BOEIPA a Pathen dongah ni a pangtung.\n7Te phoeiah David loh Ahimelek capa, khosoih Abiathar taengah, “Hnisui te kai taengla hang khuen dae,” a ti nah tih Abiathar loh hnisui te David taengla a khuen pah.\n8David loh BOEIPA te a dawt tih, “Caem hnukah he ka hloem koinih ka kae aya?,” a ti nah hatah, “Hloem, na kae rhoe na kae vetih na huul rhoe na huul bitni,” a ti nah.\n9Te dongah David neh amah taengkah hlang ya rhuk loh cet uh. Tedae Besor soklong a pha uh vaengah aka coih rhoek loh uelh uh.\n10Te dongah David amah neh hlang ya li loh a hloem uh dae Besor soklong a poeng uh lamkah aka tawn hlang yahnih tah paa uh.\n11Te vaengah lohma li ah Egypt hlang te a hmuh uh tih David taengla a khuen uh. Te phoeiah anih te buh a paek uh tih a caak phoeiah tui a tul uh.\n12Te phoeiah anih te thaidae thaidae phaklung pakhat neh, misur rhae panit a paek uh. Anih te khothaih hninthum neh khoyin hninthum buh ca pawt tih tui a ok pawt dongah tekah te a caak daengah ni a dawn a sai pah pueng.\n13Anih te David loh, “Nang ulae? Nang me lamkah lae?” a ti nah vaengah, “Kai tah Amalek hlang kah sal, Egypt ca dae ni, hnin thum ka tloh dongah ka boei loh n'hnoo.\n14Kaimih loh Kerethi tuithim, Judah neh Kaleb tuithim te ka muk uh tih Ziklag te hmai neh ka hoeh uh,” a ti nah.\n15Te dongah anih te David loh, “Tekah caem taengla kai nan suntlak puei aya?” a ti nah. Te vaengah, “Kai nan duek sak ham neh ka boeipa kut ah kai nan det pawt ham mah, Pathen taengah kai hamla toemngam lamtah nang te caem taengla kan suntlak puei bitni,” a ti nah.\n16Tedae anih a suntlak a vaengah tah Philisti kho lamkah neh Judah kho lamkah kutbuem boeih te muep a loh uh coeng dongah diklai hman boeih ah aka ca, aka o neh aka lam rhoek te khawk ana yaal uh.\n17Amih te David loh hlaemhmah lamloh a vuen kholaeh duela a ngawn. Te dongah amih lamkah hlang tah loeih pawh. Kalauk dongah aka ngol camoe hlang ya li bueng rhaelrham uh.\n18Te daengah Amalek kah a loh rhoek te David loh boeih a lat tih a yuu rhoi te khaw David loh a lat.\n19Te vaengah amih te tanoe kangham, capa, canu khaw kutbuem khaw a hmaai moenih. Amih lamkah a loh uh boeih te David loh boeih a mael puei.\n20Te vaengah David loh boiva neh saelhung te boeih a loh tih a hmai la a vai uh. Te vaengah, “Boiva he David kah kutbuem ni he,” a ti uh.\n21Te vaengah David taengla hlang yahnih ha pawk tih a tawn doela David hnuk ah cet uh. Amih tah Besor soklong ah a om sak tih David doe ham neh anih taengkah pilnam te doe hamla ha pawk uh. Te dongah David te pilnam thoeih tih amih te sading la a voek.\n22Tedae David hnuk aka vai hlang rhoek khuikah boethae neh aka muen hlang boeih loh a doo uh vaengah, “Kai taengah aka pongpa pawt tah kutbuem n'lat he amih taengla pae boel saeh. A yuu a ca rhoek te tah rhip hmaithawn uh saeh lamtah cet uh saeh,” a ti uh.\n23Tedae David loh, “Ka manuca rhoek, te tlam te saii uh boeh. BOEIPA loh mamih taengla m'paek coeng te tah mamih loh ngaithuen sih. Te dongah ni mamih aka cuuk thil caem te mamih kut ah m'paek.\n24Caemtloek la aka suntla rhoek kah hamsum la na ti ol te u long a hnatun eh? Te dongah hnopai taengah aka om rhoek khaw hamsum la yen tael uh thae saeh,” a ti nah.\n25Te dongah te khohnin lamkah a so hang ah tah tekah ol te oltlueh neh laitloeknah la a saii tih tihnin due Israel ham a om pah.\n26David te Ziklag la a pha vaengah kutbuem te Judah kah a hamca rhoek taeng neh a hui rhoek taengla a pat tih, “BOEIPA thunkha rhoek kah kutbuem khui lamkah nangmih ham yoethennah ni he ne,” a ti nah.\n27Te rhoek te Bethel ah, tuithim Ramath neh Jattir ah,\n28Aroer ah, Siphmoth ah, Eshtmoa ah,\n29Rakal ah khaw, Jerahmeli khopuei rhoek ah khaw, Keni kah khopuei rhoek ah khaw,\n30Hormah ah khaw, Khorashan ah khaw, Athach ah khaw,\n31Hebron neh David amah neh a hlang rhoek kah pongpa nah hmuen boeih taengah a tael.\n< 1 Samuel 29\n1 Samuel 31 >


url: =April k'cha (22) k'hngüp cuh International Mother Earth Day ciah UN k'bum no a khät ah kyak ci. | Radio Veritas Asia\nApril k'cha (22) k'hngüp cuh International Mother Earth Day ciah UN k'bum no a khät ah kyak ci.\nApril k'cha (22) k'hngüp cuh (International Mohter Earth Day) ciah mi om nak ah khaw m'dek ah k'hngüp ci neh (UN) United Nations General Assembly ng'bum no kum (2009) ung tün neh k'hngüp a khät ah kyak ci.\nTuh shu kum (2022) ung mi om nak ah khaw m'dek ah k'hngüp ah phäh ah (theme) lä cuh "Invest in Our Planet" ciah khaw m'dek m'htei neh bi loh nak ung m'lung k'tha gui m'chüh neh bi loh vai ciah kyak ci.\nUN k'bum no 1972 kum ung Stockholm khaw ung (Conference on Human Environment) a bi nak ung ka no tün neh khaw m'dek lah k'chang gui cuh m'cha neh kä gah vai ah kya hleih mi om nak ka khaw m'dek lah khaw m'dek k'khan ah om ca a hngun-k'ghüng gui päng mi m'htei vai ah büceng neh Jun k'cha (5) k'hngüp ung World Environment Day ciah k'hngüp khät neh UN Environment Program gui cuh phih bik ca kyak ci.\nUNk' bum no i ah kya hleih ang "Mother Earth" ci neh a pyein ci ung a shin ah khaw m'dek ung k'chang gui ni, a hngun-k'ghing gui a van cu mi ghing om ca kya hleih Mother Earth ci neh a pyein ah kyak ci.\nShin ah Mother Earth Day k'hngüp a mi khät ah a mi büceng nak cuh k'chang päng van no mi om nak ah khaw m'dek kä di dam en khai ah mi ghuin, mi m'htei vai ah phäh ah kyak ci.


url: =Malaysia, Kajang vengsung aom inntung khatpan naungek suakcil kilawnsuk :: ZOMI DAILY\nposted on 25 June 2018 at 10:32 pm Lomkholna: Malaysia, News, Sawltak, World\nMalaysia, Kajang vengsung ah naungek suakcilkhat inntung panin ki lawnsukziau cimawk hi. Hentian Kajang, Jalan Hentian 4 sung aom Building khat ii inndawl 2 Floor panin naungek suakcil aki lawnsuk hi a, ansai Restaurant khat ii anungkhat ah tusuk cihi.\nRestaurant sungah aomkha vanlei khatin tua naungek kilawnsuk amuh ciangin amanlangin tawmpheipah a, ageinai aom Clinic khatah puaksakpah uhhi. Tuakhit ciangin Kajang Hospital ah kipuaksawn a, naungek pen silo in, anuntakna ki honkhiathei cih NST pan kiza hi.\nRestaurant ansai sungah aomkha pen kum 33 aphakhin Thayalan Paliandy kicikhat hi a, amahpen tualaitak in ansai sungah anne in aomlaitak ahihi. Tualaitak in agin ngaihmahmahkhat zakha in, tuakhit ciangin nasemte khat akugawp zakha hi.\nTuaciangin amahzong amanlang in delhpheipah a, a etphei ciangin naungek suakcilkhat leilak ah tangnawnlo in alumleulau mukha hi.\nTua naungek pen aci mualgawpta in alu leh anak panin si luangkhia hi. Amuh masak in tua naungek pen asikhin hidingin ngaihsun a, tualaitak in naungek ii akhut agamtang muvat hi.\nTuaciangin amanlangin taiphei a, Restaurant mailian anawkpheikha Factory Van mawtawkhat khawlsak in, huhna ngetsak hi. Tuamun panin 200 Meter gamlakna aom Clinic khatah hih naungek nong puaksakthei uhdiam ci’n huhna ngenhi.\nTua naungek pen hoihtak in nakthei nawnlo ahih manin, asihsuakding ka patau mahmah hi ci’n tuapa in genkhia hi. Tua naungek pen Clinic ah apaipih uhciangin Doctor te’n nakliamlua ahih manin amanlangin Kajang Hospital ah paipihzaw un ci’n sawl uhhi.\nVideo: A newborn baby boy survived after he was flung from the second floor of a building at Jalan Hentian 4, Hentian Bas Kajang here, but is in critical condition. It was learned that the baby was discovered by the owner of a nearby restaurant at about 5pm on Sunday (June 24).\nTuaciangin Kajang Hospital ah kipuaksuak in, Doctor te’nzong hoihtak in bawltheipah uhhi. Tulaitak pen ICU (Intensive Care Unit) ah aki keplaitak hi ci’n genkhia hi.\nTua naungek pen Indonesia numeikhat ii ata hiding in ki ummawh cihi. Tua Indonesia numeinu pen gamdangmi nasem te giahphual “Foreign Workers Hostel” ah Warden nasemkhat hi a, tua Hostel sungah gamdangmi bekbek 30 valbang aomkhawm ngeingai uh kici hi.\nKajang district police deputy chief Supt Mohd Sabri Abdullah in agenkhiatna ah hih thupiang pen zanni in Hentian Kajang vengsung ah thupiang hi a, kum 22 aphakhin Indonesia numei khatzong hihvai tawh kimankhinta hi ci’n genkhia hi.\nMore: India ah naungek suakcil asikhin kisa in zato te’n Plastic Bag tawh vuiding in piakhia\nTua ata ngek suakkhiacil alawnsuk Indonesia numeinu pen “Section 317 of the Penal Code (for child abandonment)” thukhun tawh kizui in thu kibawlding cih kiza hi. Naungek suakcil inntungpan lawnkhiasuk cihlawmlawm zong, bang lungsim neilawmlawm ahidiam mate….. Sawltak #zomidaily\nPrevious: University Major telzia dingtawh kisai thugenna nuamtak kizo\nNext: Theihloh lawhcinna\nThuthak Tomkimcing 13 Aug 2014


url: =Mawtaw lamzikpi tungah siktukilh bekbek 40km sung dimzihziah in mawtawpei tampi kitam :: ZOMI DAILY\nposted on 12 July 2017 at 11:04 pm Lomkholna: China, News, Sawltak, World\nEastern China sung aom Expressway mawtaw lamzikpi tungah siktukilh “Nail” bekbek kiaphei zengzang ahih manin mawtaw 100 valbang paitheilo in khawlcip ngeingai uh cihi.\nQianjiang Evening News te’n Tuesday ni in agenkhiatna ah China, Zhejiang Province, Shaoxing sung aom lamzikpi tungah Lorry mawtawpi khatin siktukilh Nail leh Screw honkhat apuak pen akiakhia cihi.\nLorry hawlpen inzong hih Nail leh Screw te akiatlam theilo in, ahi zongin atheih aphak ciangin Hihgway lamzikpi tungah 40km sungbang ah ki phahphei zihziahta cimawk hi.\nTraffic Police te genkhiatna ah hihbangdan pen Zhejiang sungah piangngeilo a, buaina Incident ahuaisiapen hiding ci uhhi. Ahi zongin kamsiatna pan kamphatnakik bilbel khatah hih buaina hangin asi leh aliam kuamah ommanlo hi ci’n genkhia uhhi.\nHih Highway lamzikpi atawnkha te genkhiatna ah mawtawhawl Driver atamzaw pen naikhat in 120km hatna tawh akitai vive hizaw cihi. Lamzikpi tungah sik hiam aomding in ki ummawhkha dihdihlo ahih manin, ki hattaisak mahmah a, mawtaw Tyre honkhat sunvangpah cihi.\nDriver khatin agenna ah a mawtaw Tyre tungah siktukilh bekbek akigawm in 30 valbang naki phutkhin cimawk hi.\nHihthu akitheih ciangin Emergency Service te’n asiansuah dingin kipanpah uh a, Maintenance nasem mi 200 val in nai 5 sungtak asiansuah khitciangin lampi ki hahsiangkik zopan ciliang hi.\nNitaklam 9pm khitpawl in Lorry tungpanin Nail leh Screw honpikhat akia hi a, anung ah azuikha mawtaw tampitak apei kitaplawh uhhi.\nMawtaw bekbek 100 val bangin apei kitam in siatlawh cihi. Lorry Driver pa’nzong acih nading theilo in, ama Insurance Company te kiangah mawtawpei asia te Compensation nongpiaksak theiding uhhiam ci’n adotleh Insurance in huamkhalo hi cisawnsawn hi.\nLorry Driver pazong dahmahmah a, bangci bangin liausum piading cih ngaihsun zolo in, sinuam zawphial ing ciliang hi. Lorry tawh apaikhiatma in hoihtakmah in mawtaw tungah avanpuakding teng aki koih ci a, bangci bangin kihongkhia in kiakhia hiam kitheilo hi. Traffic Police te’n bangci bangin thu bawlding cihpen kitheician nailo hi. Sawltak #zomidaily\nPrevious: Nasep khawlni sauveipi lupgawpna hangin lungtang natna ki ngahbaih thei\nNext: Malaysia, Melaka khuasung ansai khatah Gas bung puakkham


url: =Top 10 Plastic Vacuum Bottle - Home Preview\nHome » Beauty & Personal Care » Top 10 Plastic Vacuum Bottle\n3. ICONIQ Stainless Steel Vacuum Insulated Water Bottle with Pop Up Straw Cap | 12 Ounce\n8. Vmini Water Bottle with Straw, Wide Sturdy Straw Lid with Dust Proof Cap, Wide Mouth Vacuum Insulated Stainless Steel Water Bottle, Gradient Mint+Pink+Purple, 32 oz\nBy our suggestions above, we hope that you can found Plastic Vacuum Bottle for you.Please don’t forget to share your experience by comment in this post. Thank you!


url: =Pupate kiukna Upadi ~ Thang Siangh :: ZOMI DAILY\nposted on 10 January 2016 at 12:03 am Lomkholna: Article, Thangsiangh, Theihhuai\nIh Pu ih Pate in laibu laikung neilo uh a, lungsim khuak pilna leh ciamteh-haatna zang uh hi. Amaute in Upadi-thukhun a zat ciangin, gatang kai-a, thulu khat khit khat sotin sut’ ngiatngiat uh hi. Palsatna leh khialna zui-in liau sak or gaam uh hi. Mawhna thaman palsatna thaman kipia ahi hi. Ki-ukna thukhun ahi Upadi palsatna thaman ahi hi. Liau leh Gaam pen a khiatna kigamla lawlo hi. Liau cih pen upadi palsatpa puak mawhna thaman gen hi-a, Gaam cih ciangin thukhen aana zatna gen ahi hi.\nLawk’ cih kammal khat neilai uh hi. Hausa thukhenna manglo-in ama liausum pialo ahihmanin, Lawk ci-in aana tawh aneihsa khatpeuh laksak uh hi.\n1. Lawi-1, lawi-4, lawi-8\nLawi-1 ciangin Ks 30, Lawi-4 pen Ks120, Lawi-8 pen Ks 240 ahi hi. Luangthu zah a thupi thuliante-ah Lawi-8 liau sak uh hi. Mihing tungah khutkhial a, sihna dong a tungthei thute leh mihing nuntakna susiazo thu tungah kizang zawdeuh hi. eg Numei leh pasal vai-ah zawlgai aa a tenpih keileh,lawi-8 ngen hi. Zi a makleh zong lawi-8 mah kiliau sak hi.\nNidanglai-in zawlgai pen sia-ngaihsut mahmah uh hi. A tenpih zongin mindaiman ci-in lawi-4 ngen teitei hi. Mizi tungah a khialte pen zineipa in a mak’ leh, lawi-8 ngen a, a mak keileh, lawi-4 ngen hi. Midang tawh mawhna hangin numei a mak’leh, numei-man kipia kik hi.\nTualthahna pen lawi-8 sangin niamzaw ngei lo hi.\n2. Sial-1, Sialpi nuta, Sial-3\nSialkhat ciangin Ks 200 kiciangtan hi. Tua pen hunhoihlai Myanma Socialist hong khanma sung kizang hi. Moleina tawh kisai-in, sial kinakzat zawdeuh hi. Numei mawhna hangin nupa kikhenna apian leh, Sialkhup beizah kipia kik hi. Moleite aadingin vangikpi ahihmah bangin, a piakikte aadingin vanzang’ hetlo khong hi. Nupa kikhenna haksa-sak tuam mahmah hi. Moman dingin, Sialpi khat, Sialpi nuta, Sialpi khat leh zabo cih bangin man kitan hi.\n3. Tau-1, tau-2, tau-3\nTau-1 ciangin Ks3/- ahi hi.Tau-3 liau nate pen thuneu zawdeuh ahi,guktakna, migensiatna, misuktuahna cihbang thuneute tungah kizang hi.\n4. Tuk-3 dan\nTuk-3 dan, acih ciangin, vok-tukthum gen ahi hi. Tuk-3dan tawh kituak mawhna tam ahih ciangin tuk-3dan liauna tam mahmah hi. Logam kigi kekna, innluang kigi kekna, tuilam-tuinak suksiatsakna, logam sing kiphuksakna,ankung kisuksiatsakna, thu tuamah kizang hi. Avanman’ a loh banah tukthumdan kipia thuahlai hi. Vok-tukthum liauna thu tampen kha ding hi.\n5. Siattutna leh Siansuahna\nInnsung huangsung lungmuanna leh bitna susia thei thu tuamtuam om hi. Midangte huang sungah gulsia-tangsia paih ding kiphallo hi. Gamsung tuahsiatna a om ciangin mihuang sung kilut pih theilo hi. Leengla, zintung, innkawm khatpeuh tuahsia a omleh, innsiansuah ci-in thuumna nei masa hi. Innteek lungkimna bangin a nget bangbang piak kul hi. Luangman zahmah kingen lel uh hi.\nBiakinn ahi zongin,mikhatpeuh innah ahi-a,a huangsung ahi zongin nupa-lupna tung ahi zongin,numei leh pasal mawhna abawl leh, lawi-8 mah gaam hi. Biakinn ahihleh biakinn aapna sumbei zah kiliausak a, inn-aapna kibawlpha kik hi.\n6. Zehphi or Zepik\nTualbawl hunlai-in, khuabupin zeh tang uh hi. Zehphi or Zehpik te in Tualbawlna bei khempeuh loh hi. Mikhat in Dawipi, Dawitaang athoih ciangin siampipa thupiakna bangin zeh tang hi. Innnung phaitam huang kongkhak leh kongbiang kongkhak khuamte tungah sawlbawk hing khai uh hi. Tua sawlbawk kipaikhia lo-in mawklut lo uh hi. Inntual tawn nuam leh zintung nuam a omleh zeh tangmaw tanglo dong masa uh hi.\nZehphi a om ciangin innteekte sumbei khempeuh loh hi. Ganno-man, siampipa nilawh, siampipa sikdam leh abei khempeuh dongin lohsak hi. Zo sanggamte leh Pawiten Dawipi thoih nangin meipum zang thei uh hi. Tua hi a, zehphiit khak ding kilau mahmah hi.\nZomi ih Pu ih Pate hunin thusia khatpeuh a om ciangin Hausa-zum kitun pahpah lo uh hi. Thute a neu theithei dingin hanciam uh hi. Mawhmaisakna leh Ki-itna bulphuh uh hi. Leenglakhah paisak masa hi. Tua Leenglakhahpa tungah, khial ung cih ahizongin, khial kei ung, cih ahizongin thuzakkikna nei masa uh hi. Khial a kisak ciangin Zu beelkhat tawh thuum uh hi. Thuumna zubeel pen bungkhat kiguanna beel sangin neuzaw lo hi. Tua bang beel pen phel/gaphel kici hi. Thuumna a om ciangin a kimaisak tamzaw hi. A thuumnop keileh Leenglakhahte in Hausa-zumah zubeel-tung uh hi. Zubeeltung acih ciangin thubawl cihna ahi hi.\nHausa-zum pan kikhensat mawhna thaman dan a thuak ciangin liautuak ci uh hi. Khangluilai-in, lungkimlohna hanga kimatsak sum leh van khat peuhpeuh aom ciangin gaam ci uh hi.\nIh Pu ih Pate in upadi thukham hiteng ci-in, a malin nei tuanlo uh hi. A piang bangbang tawh kituakin thukhen uh hi. Tualthah hoihlo hi, mihing-gau kizolo hi, a imcipzo omlo hi, ci-in um hi. A imcipzo ommah leh zong amaluang in sawng teitei hi, ci-in um uh hi.\nZuau gen kei un. Zuau in a khaap tawn hi, ci-in khangsawnte ciapteh dingin thuciin nei uh hi. Mi, gensia kei un, thopi in puak thei hi, ci uh hi. A kigenthu khempeuh bicing’ panin hong ngai om hi, ci uh hi. Tua pen Pasian cinuam maw, dawi maw, asiam khatpeuh cinuam ahi hi. Thallam cilsiat eimau tungtu ci uh a, eimau hih bangbang ei tung hong tukik thei hi,ci uh hi. ” Nang tungah hong kibawl ding nadeih bangin midangte tungah nabawl in,” cih thukham tawh kibang ahi hi.\nNumei leh pasal lupkhopna pen thanghuai ngaihsut mahmah hi. Gamsung kuante in a zi lup ngamlo uh hi. Galkap numeitawh lumkhawm a om ciangin a taltang ah thautang lut ci-in, khat leh khat linnphawnna-in kinei uh hi. Tanghlai siampite Asiangtho-mun a lut ciangin,nipi kaalkhat kisiansuah masa uh-a, a zi tawh lumlo uh hi.\nNupa lupna tungah midang a mawh khak leh, innteekte suun hi. Suun cih ciangin siatuaksak or siattut cihna ahi hi.Amau, nupa lupna tungah khat zawzaw midangtawh amawh khak leh, amawhzaw pen in amawhlo zaw pen suunlum hi, kici hi. Ei khangah zong paulap ding mitmuh tampi om hi. Suun cih ciangin sihna maw khantawn zawngkhalna khat teitei tuaklawh cihna ahi hi. Damlo aa sibaih tampen hi.\nNu lehPa zahtakna\n“Nu leh Pa thu mang un, Nu leh Pa thumang nahlawhpeek” kici hi. Nahlawhpeek cih ciangin thupha saang gennuam ahi hi. Masuan vang hi, daupai hi, mainawtin nuamsa uh hi. Tuamah bangin uunau sungah Nu leh Pa vaakte a dangte sangin lawhcingin nuamsa zaw veve uh hi. Nu leh Pa samsiatna taangtung hamtang hi, ci uh hi.\nNidangin salung-sakal, akgilpi, sa-naangkhil, cihte pen Nu leh Pa ahi khanghamte zahtakpiakna-in kine sak hi. Bangkuasung kine an leh tui kihawm khempeuh Nu leh Pa tanh kipia masa hi. Nu leh Pa tungah i bawl bangbangin ei tungah hong tungkik ding hi.\nPrevious: Chinese New Year 2016 sung khualzinsawm te theihding\nNext: Kawlgam Hun Hoihlai ~ Rev. Gin Khan Nang


url: =Indah Midori Top in Fire | REVOLVE\nfavorite Indah Midori Top in Fire\nShare Midori Top in Fire on Facebook (opens in a new window)\nShare Midori Top in Fire on Twitter (opens in a new window)\nRevolve Style No. INDA-WX594\nManufacturer Style No. MIDORI SS19\nMidori Top in Fire


url: =2017 Vision bangcineih ding ~ Pau Do Lian :: ZOMI DAILY\nposted on 29 December 2016 at 10:58 am Lomkholna: News, Paudolian\nThumasa: Gamkhat, minamkhat, Institution khat, leh organization khat in ihdin ciang vision kinei ciat hi. Gentehna in Kawlgam Football Federation te vision ahihleh, “Kawlgam kimawlna in Leitungbup zeelding”cih ahi hi.\nGentehna khat tawh kikupna ihkhawlbawl ding hi. Bawhlung [soccer] tawh genteh ni. English Premier League ah team 20 kimawl a, a team 20 un akhatna ngah dingpen a VISION uh ahi hi. Akhatna pen team 1 bekin ngah thei ding ahihman in akimawl [match] simin goal akhupding uh leh tua match [kimawl]na khempeuh azawh dinguh objective ahi hi.\nTrophy ngahding vision ahih mahbangin training tuamtuam, kimawlsiam tuamtuam, equipment [vanzat] hoih nono tawh kum 1 sung hoihtakin kimawlzo in hun manman in a planning bangun azawh uhleh atawpna ah trophy ngah ding uh hi. Training, cidamna, vanzat, annek leh adang discipline tuamtuam te objective ahihman in tuabang in asepkhiatzawh uh leh a vision uh ngah ding cih na hi.\nPrevious: My Best Christmas Ever! ~ T. Sawmlian\nNext: Jesu Khris – Lungdamna maw lungkhamna ~ T. Sawmlian


url: =Hurricane Irma kici huihpi khauhmahmah in Caribbean sungteng nawkding :: ZOMI DAILY\nposted on 6 September 2017 at 2:42 pm Lomkholna: News, Sawltak, USA, World\nCaribbean kuamsungteng ah “Hurricane Irma” akici huihpi akhauh mahmah in nawkding kici ahih manin tuasung ah ateengkha te patau mahmah in, ki nakginkholh mahmah uh cih BBC pan kiza hi. Tua Hurricane Irma pen Atlantic tuipitung ah abeisa kum 10 sungin akhauhpenpen huihpi hiding kiciliang hi.\nHurricane huihpi pen Category in kikhen a, hih Hurricane Irma pen Category 5 in kiciamteh hi. Category 5 pen Hurricane lakah akhauhpenpen hi a, huihnun akhauhna pen naikhatsung in 295km/h (185mph) kiciliang hi.\nCaribbean kuamsung aom Leeward Islands ah Hurricane Irma in nawkkhinta a, tuapan in Puerto Rico leh Dominican Republic nawkpheiding kici hi.\nUS gamsung aom Florida’s Key West sung aom khempeuhzong kihemkhia hamtangding in thunei te’n sawlkhin uhhi.\nFlorida, Monroe County aom Emergency Operations Center Director asemlaitak ahi Martin Senterfitt in agenna ah mikhempeuh aki hepkhiatding in akisawl hi. Hongtungding, hongnawkding Hurricane Irma pen Category 5 himawk ahih manin, kuamah omkhuan kipiatheilo dinghi ci’n genkhia hi.\nKey West aom khuasung mipite zong kihemkhia in, tui leh nektawmding Emergency Supplies cihte zong kiging ngeingai uhhi.\nAirports zong tampi kikhakcip a, vanleng atung alengkhia bangmah kiphalloding cihi.\nUS National Hurricane Centre (NHC) te genkhiatna ah hih hongnawkding Hurricane Irma pen tulaitak naikhat 24km/h (15mph) tawh anawk laitak hi a, hih huihpi pen khauh mahmahding “catastrophic” hi ci’n genkhia hi.\nVideo: Hurricane Irma grows to powerful Category 5 storm\nTulaitak Hurricane Warning pen anuai a munteng ah kipiakhin hi:\nHaiti gam, Turks and Caicos Islands, South-eastern Bahamas te ahihleh Hurricane Watch dinmun hilai cih kiza hi.\nNungdiak in US gamsung Texas leh Louisiana State sungteng ah Hurricane Harvey in nawkgawp in mitampitak cimawh dongtuak in om uh a, tudongmah abuaibuailai uh ahihi. Tua kawmkal ah tu’n Hurricane Irma in US Mainland nawkding kicileuleu mawk hi. USA, Florida State sung aom Key West khuasung ah Zomi te ih omkhahiam? Sawltak #zomidaily\nPrevious: Malaysia, Jalan Kampung Baru ah pasal khat aguaktang in vak\nNext: Malaysia gamsung ah guta damiah kidop huai mahmah